
Buscando solucion riba e problema energetico di Aruba 

SINDICATO di Aurba y Antiyas a organisa un foro riba e topico di energia na Renaissance Convention Center. Clifford Heyliger presidente di SIWA y un di e an- 
fritionnan di e foro,a habri e conferencia, igualmente prome Minister Nelson Oduber. Invitadonan tabata varia for di e Presidente di Banco Central di Aruba te na 
e director di AquaElectra di Corsow. E foro aki tabata uno fructifero, den nos siguinte edicion lo bin mas riba e foro energetico aki. 


Mientras ta debati riba futuro di energia.... 

Awasero ta causanda su dåne 




HOPI biaha ta traha un fusebox di palo, 
lubidando cu solo y biento ta caba cune. 
Consecuentemente esaki ta kibra y hasta 
keda habri of ta cay. Den e dianan aki, 
tin masha awasero ta cay y consecuent¬ 
emente e awa ta causa kortsluiting y ta 
haci dano na loke tabata un fusebox. 
Asina ayera nos tabatin dos caso. Uno 
den oranan di atardi dilanti di BGD den 
van Leeuwenhoekstraat. E otro tabata 
na Pos Abao, unda un cas a kere pega 
candela, debi na un corto circuito, den e 
cachi di fuse. Den ambos caso, bombero 
mester a duna asistencia, maske nan mes 
no por haci nada, te ora cu personal di 
Elmar bin y kita coriente. 

Mientras cu tin 12 condominio den proceso 

Minister Marisol Lopez-Tromp ta papia 
di moratorio riba hotel y timeshares 



RECIENTEMENTE Minis¬ 
ter di Infrastructura, Marisol 
Lopez-Tromp a indica cu tin un 
moratorio pa loke ta trata con- 
struccion di hotelnan y time¬ 
sharenan, pero esaki ta parse 
no ta conta pa condominionan 
cu ta lantando tur caminda na 
e parti nort di nos isla. 
Diferente biaha por a scucha 
sector turistico y diferente otro 
sector ta keha di e cantidad di 
proyecto di condominio cu ta 
wordo lanta of ta den proceso 
di cuminsa, pero ta parse cu e 
minister en cuestion ta sordo pa 
cu esaki, ya cu keto bai esaki ta 
e practica. 

Esaki por wordo liga tambe na 
e proyecto di ley di zonificacion 
cu finalmente lo drenta na vigor 
y pa cual comentarionan ta cu 
awor cu Marisol Tromp a caba 
di parti e terenonan entre su 
hendenan, diripiente e ley aki 
ta bin na vigor. 

Mientras tanto director di DIP a 


indica cu e terenonan cu ta des- 
tina caba pa hotel ta panort di 
Marriott caminda e famoso Ritz 
Carlton di Nel Oduber lo mester 
bin (ki ana esaki no ta conoci, ya 
cu for di 2001 e ta biniendo y ya 
caba nos ta na 2008 y ni holor di 
dje), expansion di Tierra del Sol 
y e tereno pazuid di Westin. 

Si tuma na cuenta e expansion 
di diferente hotel, e construc- 
cion na granel di condominio¬ 
nan y otro hotelnan cu mester 
bin ainda, dentro di aigun 
ana Aruba no lo tin lugar mas 
pa pone hende, ya cu esaki ta 
ensera cu mester bin cu miles di 
hende for di exterior, ya cu na 
Aruba no tin suficiente personal 
pa cu esaki. Ya caba AHATA ta 
indica cu pa e hotelnan exis- 
tente tin mester di alrededor 
di mil hende pa traha y no ta 
hayando esaki. Si esaki ta e 
situacion actual, ta kico lo bira 
ora tur e otronan bin cla? 

Pero no ta solamente esey, e 


impacto riba infrastructura, 
ensenansa, cuido medico, vivi- 
enda lo ta uno drastico, ya cu 
esaki na e momentonan aki ya 
caba ta den dificultad. 

Nos scolnan no tin suficiente lu¬ 
gar pa nos muchanan, careter- 
anan na Aruba ta practicamente 
intransitabel mas cu e cantidad 
di autonan riba nan, tempo cu 
un pacient mester warda pa 
wak un specialista ta lunanan 
largo, terenonan pa traha cas 
ta birando schaars y asina por 
sigui menciona. 

Pesey ora Minister Lopez-Tromp 
ta bisa cu e promer cu otorga 
permiso di construccion pa 
e proyectonan aki e ta pidi 
un estudio di impacto, pero 
e estudio aki ta pa e proyecto 
en cuestion solamente, e no 
ta considera e impacto pa e 
isla y mucho menos ta tene na 
cuenta e demas proyectonan y 
e impacto cu hunto nan lo tin 
pa nos isla. 


Momento a yega pa Marisol Lo¬ 
pez-Tromp splica pueblo dicon 
el a duna asina tanto tereno, 
specialmente na su gran amigo, 
y awor cu nan tur a haya diripi¬ 
ente ta bisa cu e moratorium pa 


hotel y timesharenan ta na vigor 
y cu awor si ta bai aplica e ley di 
zonificacion. Posiblemente el a 
haya e placa suficiente caba pa 
campana? Ta un pregunta cu 
pueblo ta haci. 


Compara cu ana pasa 

Resultado di e toets final nacional di educacion di e aha aki tabata mas halto 


RIBA iniciativa di Minister 
di Ensenansa, Asunto Social 
y Infrastructura, drs. Marisol 
Lopez-Tromp a tuma lugar na 
final di e ana escolar 07/08 un 
toets final nacional di taal y 
rekenen pa tur e alumnonan di 
zesde klas di ensenansa basico 
subsidia dor di gobierno. 

Meta 

E meta principal di e toets final 
pa ensenansa basico ta pa haya 
un bistå di e nivel nacional 
riba tereno di taal y rekenen 
den ensenansa basico y den 
e diferencianan comun cu ta 
existi entre e scolnan riba e 
tereno aki. E comparacion di e 
resultadonan escolar cu e nivel 
nacional ta importante pa e 
scolnan individual por formula 
nan propio plannan di mehora- 
cion pa e partinan specifico di 
taal y rekenen. 

Den futuro e toets aki lo forma 
parti di un portafolio di mas 


momentonan di toets cu cual 
e desaroyo intelectual y per¬ 
sonal di e alumnonan lo por 
wordo manteni y eventual- 
mente ahusta. 

En total un poco mas cu 1400 
alumno di 34 scol a participa 
durante dos dia na e toets y du- 
rante cual nan mester a contesta 
mas o menos 160 pregunta, 
dividi den 3 toets di taal y 3 
toets di rekenen. E porcentahe 
di non respons pa esnan cu no 
tabata presente durante e dos 
dianan tabata 3.3%. Esei ta mas 
halto cu ana pasa, pero esaki ta 
pa e tipo di investigacionnan 
asina hopi abao. Un compli- 
ment na tur e participantenan 
y na e instancia organisatorio 
(Departamento di Ensenansa 
/ Examenbureau) siguramente 
ta na su lugar.Procesamento y 
resultadonanE formularionan 
di contesta di e toets a wordo in- 
mediatamente gescan y analisa 


dor di CBS. Despues e datonan 
mas principal a wordo analisa y 
compara pa cada scol individual 
cu e scorenan di e ana pasa. Pa 
cada scol un resumen a wordo 
traha, cu ya caba - den menos 
cu un luna despues di e toets - a 
wordo entrega na e scolnan. Un 
analisis mas profundo, na unda 
e biaha aki tambe factornan 
interno di e scolnan ta wordo 
incorpora, lo ta disponibel den 
futuro cercano riba e Web-Site 
di CBS y riba e Web-Site di Min¬ 
ister di Ensenansa, Asuntonan 
Social y Infrastructura. Asina 
mes e scolnan lo tin mas tempo 
pa traha riba e trayectoria di 
mehoracion. 

Aigun resultado di e analisis 
aki ta: 1. E diferencianan grandi 
entre e promedionan escolar, 
manera midi ana pasa, ta keda 
existi. Asina e diferencia entre 
e scol cu a score mas abou y e 
scol cu a score mas halto ta 3 


punto completo riba un escala 
di 10. Esaki ta hopi pasobra 
ta trata aki di promedionan. 
Concretamente esaki ta nifica 
por ehempel cu casi tur alumno 
di e scol cu e score di mas abou 
pa e toetsnan di taal y rekenen 
hunto, a resulta mas malo com¬ 
para cu e alumno di mas zwak 
di e scol cu a score mihor. 

2. E promedionan nacional pa e 
toets di taal y rekenen ta atrobe 
casi igual. E score pa rekenen 
ta un tiki mas halto cu e score 
pa taal (0.1 punto). E score pa 
rekenen y taal ta mas halto cu 
e score ana pasa, 5.6 y 5.5 re- 
spectivamente. E promedio pa 
rekenen a subi cu 0.6 punto, y 
e promedio pa taal a subi cu 0.5 
punto. 3. E pregunta si esaki por 
wordo clasifica como progreso 
real, of si e score ta mas halto pa 
e motibo cu e toetsnan tabata 
mas facil, ta un pregunta cu 
por wordo contesta solamente 


despues di calibracion di e 
toetsnan. E calibracion lo bai 
tuma lugar e ana escolar aki. 

4. Naturalmente no ta e scol so 
ta determina e resultadonan 
final di e alumnonan. Tambe e 
asina yama factornan di fondo 
cu no ta mara na scol ta hunga 
un rol. Factornan manera e 
estudio di mayornan, e for- 
macion preparatorio, y si e 
muchanan ta bai scol cu hopi 
animo, ta duna un bistå similar 
cu loke a wordo observa ana 
pasa. Ademas ta mira atrobe 
cu den averahe mucha homber 
ta score mihor den rekenen 
cu mucha muher, mientras cu 
contrario n’esaki mucha muher 
ta score mihor pa taal cu mucha 
homber. 

Banda di e resultadonan di mas 
importante aki, CBS lo bai haci 
un analisis hopi mas profundo, 
y spera di por anuncia diferente 
resultadonan remarcable. 

Departamento di Ensenansa trahando duro 
pa mehora nivel di educacion na Aruba 



ROSWIN Oduber, hefe di 
Departamento di Ensenansa, 
durante presentacion di e re- 
sultado di e Toets Nacional di 
Educacion (NOT), a bisa cu 
ana pasa cu a presenta e resul- 
tadonan na cada scol, a tene un 
conversacion cu cada cabezante 
di scol y te unda cu tabata por 
cu e suplente tambe. 

Den e reunionnan aki caminda 
Sra. Oduber hunto cu represen- 
tante di directiva di scol, inspec- 
tor di scol y departamento di 
guia tabata sinta cu e cabezante 
tabata haci diferente pregunta, 
manera dicon riba cierto as- 
pectonan di taal of rekenen e 
scol en cuestion a score abou, 
con nan ta pensa di mehore. E 
bon di e reunionnan aki, segun 
Oduber ta cu casi tur e scolnan 
cu nan a sinta cune, ya a cum- 
insa mehora e aspectonan aki 


na nan scol. 

E conversacionnan a termina 
cu un palabracion cu e scolnan 
mester bin cu un plan di meho- 
racion. Hunto cu departamento 
di guia di departamento di 
Ensenansa ta trahando na e 
plannan aki di mehoracion. 
Asina entrante augustus awor 
e scolnan lo traha riba nan plan 
di mehoracion pa asina yega na 
resultadonan mihor. 

Loke hefe di departamento di 
Ensenansa a bisa ta cu despues 
di e resultado di e ana aki nan 
no lo sinta cu e cabezantenan, lo 
warda promer pa nan traha riba 
e plan di mehoracion, despues 
si lo palabra pa sinta bek cu 
nan pa wak con cos ta bayendo. 
Esaki no kiermen cu Departa¬ 
mento di Ensenansa no tin un 
bistå di loke ta pasando, ya cu 
tin un guia cu tin contacto di- 
recto cu e scol, cu ta guia e scol 


pa e mehoracion. Na momento 
cu e scol mehora, e persona ey 
ta keda den contacto cu scol pa 
mira con cos ta bayendo y unda 
cu pega lo tey tambe serca pa 
yuda soluciona e problemanan 
di biaha. 

Siguientemente Roswin Oduber 
a indica cu lo yega un momento 
caminda cu e toets aki lo wordo 
usa pa e mucha stroom door pa 
ensenansa avanza pa mira ex- 
actamente unda e mucha ta bai, 
pero promer lo duna e scolnan 
chens pa mehora, lo stabiliza e 
toets y despues lo use. 

Banda di esaki Departamento di 
Ensenansa a elabora un toets di 
rekenen pa tin un seguimiento 
di e mucha for di kåls 1 te cu 6 y 
ta trahando riba uno di taal. 
Tambe nan ta preparando un 
plan pa presente na minister 
caminda ta bisa cu kizas no ta 


tene e toets solamente den 6de 
klas, ya cu e mucha ta cla caba 
pa bai voortgezet onderwijs dus 


no por remedia mas, y lo kier 
cuminsa cu e toets mas trem- 
pan, kizas den klas 2 of 4. 


Accidente di un solo banda 




DIAMARS anochi, tabatin un 
accidente n’e cruzada di Venezu- 
elastraaty Driemasterstraat, unda 
un auto a bay dal den un pal’i luz. 
E chofer tabata compana cu otro 
persona, pero e sospecho di polis 
ta, cu e mes no tabata na stuur. 
El a haya un corta basta bon na 
su cabez, dor di dal su cabez den 
windshield y no kier bay hospital 
cu ambulance. 

Mientras cu na Aruba ta preparando pa celebra nan prome lustro 

Digicel a anuncia crecemento di 39% aha pasa 

E compania a sera su ana fiscal cu riba 6 miyon cliente 


DIGICEL, e compania di ce- 
lular cu mas ta creciendo den 
henter Caribe y ta un partici- 
pante nobo den e mercado 
Centro Americano, a anuncia 
ayera cu nan a sera nan ana 
fiscal dia 31 di maart 2008 cu 
un cantidad record di usuario, 
esta 6.54 miyon cliente. Esaki 
riba su mes ta representa un 
crecemento di 39% compara 
cu e mesun cuartal di ana pasa. 
Operando ya caba den 23 difer- 
ente mercado, Digicel Group 
ta sigui experencia crecemento 
sostenibel den mercadonan 
existente mientras cu nivelnan 
di penetracion den mercadonan 
nobo ta sigui crece. 

Na november 2007, Digicel a 
duna inicio na su operacionnan 


na Suriname cu masha exito, 
ofreciendo servicio superior 
na e pueblo Surinameo, mas 
balor pa nan placa, mas cober- 
tura y na mes momento tabata 
instrumental pa aumenta e pen¬ 
etracion di celular for di 50% pa 
serca di 70% den e pais. 

Digicel ya caba a logra penetra 
den e mercado Latino America- 
no dor di su presencia na tanto 
Guyana como tambe na Guyana 
Frances. Su rednan GSM den 
Caribe y Sur America ta extende 
tambe na British West Indies, 
Caribe Hulandes (Islanan ABC), 
French West Indies, Bermuda y 
El Salvador. 

Digicel su expansion lo sigui 
durante ana 2008 cu inicio di su 
operacionnan na British Virgin 


Islands, mientras cu Digicel 
Central America Holdings, e 
compania ruman di Digicel 
Group, ya ta preparando caba 
pa start cu su operacionnan na 
Honduras y Panama. E merca¬ 
donan aki lo aumenta e total di 
mercadonan den cual Digicel ta 
opera na un total di 26 pais. 

“Nos ta hopi entusiasma pa 
nos abilidad di sostene opor- 
tunidadnan di crecemento den 
mercadonan existente y na mes 
momento creando un impulso 
den mercadonan nobo y for di 
un punto di bistå financiero, 
nos a experiencia un di nos 
mihor ananan for di nos inicio” 
di acuerdo cu Michelle Wink- 
laar, Gerente General di Digicel 
Aruba. 


“Nos lo sigui pone nos clien- 
tenan na prome lugar door di 
semper ofrece nan mas balor 
pa nan placa, servicio na cliente 
sin igual, inovacion den tech- 
nologia y ofertanan atractivo 
cu ta basa riba e forza di nos 
red”, asina Winklaar a bisa or- 
guyosamente. 

E logronan mas grandi pa Digi¬ 
cel den ana 2007 ta inclui lanza- 
mento di Digicel El Salvador cu 
dia 12 di april ultimo a celebra 
su prome aniversario. 

Na november 2007 a duna 
inicio di e operacionnan di 
Digicel Suriname y den apenas 
7 luna ya caba e compania tin 
un “market-share” di 30%. E 
mesun storia di exito ta conta pa 
Haiti, na unda cu Digicel a caba 


di celebra su di dos aniversario 
y a bira e marca mas conoci na 
Haiti y awor contando cu mas 
di 2 miyon usuario. E popular 
“Digicel Haiti Foundation” a 
celebra su prome aniversario 
na maart 2008 y a cumpli cu su 
compromiso pa construi 20 scol 
basico riba e isla aki. 

E inversionnan di Digicel den 
Caribe y Centro America ya 
caba a supera e cifra di US$2 
biyon. E compania ta emplea 
mas di 4.000 persona den forma 
directo den e 23 mercadonan na 
unda nan ta opera, sin conta e 
empleonan cu nan ta crea den 
forma indirecto. 

Pa mas informacion riba Digi¬ 
cel, bishita e website www. 
digicelgroup.com. 


Ken lo por kere Patrick van der Eem? 

Ministerio Publico na Aruba tin un solo chens mas 
pa soluciona e desaparicion di Natalee Hollway 

Ken te amigo 'homo' di Joran van der Sloot cu a desaparece? 


AMSTERDAM - Ministerio 
Publico tin un solo oportunidad 
mas pa por soluciona e caso 
di e desaparicion di Natalee 
Holoway. Y ta di spera cu esaki 
por tuma lugar prome cu fin 
di e anja aki.Esaki ta loke e 
'undercover civil infiltrater' di 
Peter R. de Vries, a bisa Patrick 
van Eem, kende a bisa ayera 
den un entrevista na Hulanda. 

Manera ta conoci e te homber, 
kende den comienzo di ana 
aki a pone henter mundo para 
keto p’e declaracionnan cual 
Joran van der Sloot a haci di- 
lanti camaranan scondi den un 
vehiculo. Patrick van der Eem 
a haci esaki riba encargo di e 
periodista investigativo Hulan¬ 
des, Peter R. de Vries, kende 
na Hulanda a soluciona un 
cantidad di caso cu tabata 'cold 
cases' o otronan unda husticia 
mes a faya aden y te hasta sera 
hende inocente. 

Interesante ta caminda cu Pat¬ 
rick van der Eem ta bisa di 


conoce dos nomber, kende ta 
nombernan di supuesto amigo- 
nan di Joran van der Sloot cu 
lo por a yude cu desaparicion 
di Natalee Holloway y lo por sa 
tambe mas tanto di e caso aki. 
E ta bisa cu ora el a confronta 
autoridadnan na Aruba cu un 
di e nombernan aki, esakinan 
lo tabatin sa esaki caba como 
un supuesto persona cu lo por 
sa mas di loke Joran van der 
Sloot lo a haci o no. Pues el a 
haya confirmacion serca auto¬ 
ridadnan cu nan tambe tin tino 
riba un cierto persona. 

E di dos nomber lo mester ta 
di un amigo di Joran van der 
Sloot, kende ta un 'homo' y 
kende ta bin di un famia cu 
hopi placa na Aruba. Esaki di 
acuerdo cu Patrick van der Eem 
den su declaracion. Van der 
Eem ta declara mas aleu cu e 
ultimo aki lo mester a bandona 
Aruba di forma rapido despues 
di desaparicion di Natalee.Loke 
cu Patrick van der Eem ta conta 


awor ta algo cu ainda no tabata 
conoci, esta cu Joran van der 
Sloot lo menciona mas nomber 
serca dje cu no ta solamente 
esun di e tal Dauri.Ta conoci 
cu Patrick van der Eem a hiba 
combersacionnan cu OM na 
Aruba, pero te cu aworaki ni e ni 
OM no a bisa kico tabata e con- 
tenido di e comberacionnan aki. 
Ta parce cu tin mas cos cu lo a 
wordo papia cu no a sali publica 
durante di e filmacionnan haci 
den e vehiculo. E pregunta ta cu 
si nan a wordo haci on record of 
off record?Patrick van der Eem 
den entrevsita ta sigi conta di su 
bida.E ta bisa tambe cu durante 
di e recoridonan cu Joran van 
der Sloot, el a usa crack y tambe 
a snuif cocaina. El a haci esaki 
pa ta trankilisa su mente debi 
cu e tabatin rabia riba Joran 
van der Sloot y pa evita cu e por 
a komete un acto di violencia 
contra di van der Sloot.Tambe 
e ta bisa cu el a haci esaki pa 
crea impresion serca Joran van 
der Sloot cu e ta un mafioso un 


criminal sin compasion. 

Van der Eem ta bisa tambe di 
tabata arma cu un pistol. Pa 
proteha su mes y tambe pa crea 
un biaha mas impresion serca 
Joran van der Sloot y gana esaki 
su confianza.E ta critica Peter R. 
de Vries, kende lo mester a use 
solamente pa filmacionnan y pa 
score. Pero nunca Peter de Vries 
no tabatin chens pa scuche o 
hiba un combersacion normal 
cune, caminda e tabata hopi 
bao di stress y emosiona debi na 
loke e tabata haciendo pa haya 
informacion. E ta reconoce cu el 
a bay serca polis pa yega na un 
oferta cu nan. Patrick van der 
Eem kier a lanta un plantacion 
di marihuana hunto cu Joran 
van der Sloot y ta kere cu si 
esaki lo a logra anto e por a saca 
mas informacion for di van der 
Sloot.Na tres lugar, Patrick van 
der Eem a aserca CIE (Crimineel 
Inlichting Eenheid/GA). Esaki¬ 
nan a nenga cooperacion, pero 
kier a lague traha si riba otro 
casonan cu ainda ta habri. 


Taa un recherche a bise cu si e 
tin informacion pe purba serca 
Peter R. de Vries. 

E ta bisa cu di tabata clean te na 
momento cu el a bai traha como 
undercover despues di esaki el a 
sigi usa coca pa un temporada y 
en total 7 luna largo. 

Si OM na Aruba tin un prueba, 
anto esaki ta nifica cu nan lo ta 
trahando a toda maquina. Na 
Hulanda mundo politico ta di 
opinion cu Aruba no a soluciona 
e caso debi na varios 'blunder' 
cu a wordo cometi sea pa malo 
o debi na bobedad o calidad di e 
team investigador. Na Hulanda 
nan ta kere cu Gerlod Dompig 
lo a papia berdad ora el a bisa 
cu OM a stroba nan di haci nan 
trabao.Cambionan den aparato 
di OM y influencia politico riba 
di OM na Aruba tambe a trece e 
caso aki riba un low pit. 

Den Haag tin speranza den e 
PG interino nobo mr. Robert 
Pietersz pa por sacudi OM y 
soluciona e caso aki. 

Cu entrega di documentonan na Hero Brinkman 

Rudy Lampe ta busca atencion riba corupcion na Aruba pafor di nos isla 


RUDY Lampe, lider di frac- 
cion di RED, reaccionando 
riba expresionnan di diferente 
parlamentario riba e docu¬ 
mentonan cu el a entrega na 
Hero Brinkman na Hulanda a 
indica cu e mihor manera pa 
combati corupcion ta ora trese 
den luz publico y hibe na nivel 
internacional. 


Mirando cu Parlamentario 
Brinkman a haya e atencion 
na Hulanda pa loke ta e tema 
di falta di integridad, Lampe 
a haci uso di e oportunidad ey 
pa duna informacion tocante 
falta di integridad den historia 
di Aruba. Meta ta pa e informa- 
cionnan aki sigui haya e aten¬ 
cion pafor di Aruba, birando 


un instrumento importante pa 
coregi situacionnan cu a bai 
robez na Aruba. 

Lider di RED di otro banda a 
bisa cu e ta condena e expre¬ 
sionnan ofensivo di parti di Sr. 
Brinkman, “pero semper den 
bida ta asina cu si abo acepta e 
ofensa e la bira un ofensa pabo, 
pero si abo no acepte e ora ey e 


ta keda bek serca e persona on- 
beschaafd, cu ta Sr. Brinkman, 
cu a haci tipo di expresionnan 
asina”. 

Segun Lampe, el a bisa Brink¬ 
man cu e rapport di Comision 
di Berdad ta mucho mihor cu 
e nota cu el a traha y cu nos 
arubianonan ta haci un mihor 
trabou pa loke ta e tema di 


corupcion. Aki el lo a bise cu 
na Aruba a crea un comision 
di Arubianonan cu a haci un 
excelente trabou y di un nivel 
superior cu e nota cu el a traha 
pa loke ta falta di integridad 
na Aruba. 

Rudy Lampe ta expresa cu 
den su opinion tur hende ta 
di acuerdo ora Brinkman bisa 
cu tin falta di integridan riba 
e islanan aki, pasobra esaki ta 
berdad. Cu e documentonan cu 
el a entregue loke Lampe kier a 
bisa Brinkman ta cu nos mesun 
Arubianonan ta conciente di e 
problema aki y cu nos mesun 
Arubianonan a tuma iniciativa 
y traha un rapport pa mustra 
cu tin falta di integridad den 
historia reciente di Aruba. 


Minister Rudy 
C roes 

Jorg a duna 
su mes un 
bevret van 
onvermogen 

MINISTER Rudy Croes tambe 
a tuma nota di e declaracionnan 
di Nico Jorg, Procurador Gen¬ 
eral interino cu ta bandonando 
nos isla, den cual el a cuestiona 
diferente aspectonan di gober- 
nacion na Aruba. 

Croes ta bisa cu Jorg a duna su 
mes un bevret van onvermogen 
cu tur e comentarionan cu el a 
duna, cu e no lo baha na e nivel 
cu Nico Jorg a baha, pero cu si 
a papia riba otro nivelnan y na 
ningun momento tabatin un 
bon palabra pa lo cual e persona 
aki a haci. 

Pa loke ta e declaracion di 
Jorg cu e barconan den cual 
ileganan ta wordo transporta 
pa nan pais bek no ta cumpli 
cu e rekisitonan di seguridad, 
Rudy Croes a indica cu esaki ta 
un otro mentira, ya cu a haya e 
lista di Directie Scheepvaart cu 
ta indica cu tur e barconan aki 
ta zeewaardig. 


Renaissance Marketplace ta presenta: 

Grupo OBA for di Korsou 

cu presentacion di 

Baile di Seu 

Pa celebra Dia di Bandera di Korsou 



Diabierna, 27 di Juni 2008 
For di 8:30 pa 10:30 di anochi 

Nan lo ta dunando nan presentacionnan 
full rond den Renaissance Marketplace. 
Bin goza di un bunita presentacion 
cultural cu bailenan tradicional y 
ritmonan di tambu for di nos hermana 
isla Korsou. 



RENAISSANCE 

MARKETPLACE 

Mary Joan Support Group pa Cancer di Pecho cu 
Lectura na YMCA San Nicolas diahuebs 26 di juni benidero 

Bo salud ta den bo man. 


Minister Plenipotenciario Frido Croes 
ta condena Rudy Lampe cu entrega di 
documento na Brinkman 


DESPUES di e prome anochi 
informativo na maart utimo na 
Santa Cruz y tambe 
e anochi grandi cu dr. Roy 
Martina na unda mas cu 400 
persona a presenta, Mary Joan 
Breast Cancer Support Group 
ta sigui cu su campana di con- 
scientisacion p’e malesa di can¬ 
cer na pecho, e biaha aki na San 
Nicolas. Esaki pa ta mas serca di 
comunidad y duna mas hende e 
oportunidad pa por bini. 
Orador di e anochi aki lo ta sra. 
Mayra Marval, conoci pa hopi 


hende pa su trabaonan di hopi 
ana cu pacientenan di cancer 
y tambe su ayudo na Koningin 
Wilhelmina Fonds. 

Lo pone atencion tambe na 
parehanan di esnan cu a pasa 
aden. Con nan a experimenci’e 
y e sosten pa nan sra. y con ta 
biba un bida positivo tur dia. 
Bo salud ta den bo man, bin 
busca informacion y haci bo 
preguntanan pa bo por ta sem- 
per adelanta den ki circunstan- 
cia di bida cu bo topa. 

Un boca bisa otro trece, bo 


bisina, bo ruman of mama y no 
lubida nos hende hombernan 
cu tambe por haya cancer na 
pecho. 

E lectura lo ta diahuebs awor 
26 di juni na edificio di YMCA 
na San Nicolas y lo cuminsa 
pa 6.30 y ta completamente 
gratis. 

Detecta cancer di pecho na 
tempo, mantene un bida salud- 
abel, haci movecion, controla 
bo pechonan tur luna y haci 
bo mamografia regular. Bo no 
mester enfrente bo so. 


MINISTER Plenipotenciario na Hulanda, Frido Croes a uni su 
mes na e serie di politiconan Arubano cu a critica e movecion di 
Rudy Lampe, lider di RED pa entrega documentonan na Hero 
Brinkman. 

E ta considera cu nos politiconan Arubano mester tin un tiki mas 
amor patrio y no hiba redonan of aspectonan di politica local 
Arubano pafor pa asina e tipo di personanan manera Brinkman 
haya motibo pa haci bochincha y trese manchanan riba nos pais. 
Frido Croes ta condena e tipo di politicanan aki. 

Di otro banda e ta indica cu nomber di Aruba tin un lugar halto na 
Hulanda pa loke ta trata respet. Pesey e ta describi Sr. Brinkman 
como un persona cu ta haya redonan y noticianan no funda for 
di Aruba y ta purba hincanan hunto pa asina trese un mancha 
na Aruba, pero te awor aki e no ta considera e situacion di Aruba 
igual cu e situacion di Antiyas. 


E caminda largo pa derecho di voto pa 

Parlamento Europeo 

4 Ana pasa parlamentarionan Eman y Sevinger a cuminsa e caso contra un ley discriminatorio contra Arubianonan 


DEN cuadro di su estudionan 
cu a conduci na su disertacion 
tocante e relacionnan den Re¬ 
ino y e relacionnan cu Union 
Europeo dr. Mito Croes a yega 
na conclusion cu e ponencia di 
mayoria di profesor y gobernan- 
tenan Hulandes y Arubianonan 
no tin e ciudadania Europeo 
y consecuentemente no tin e 
derechonan di ciudadanonan 
Europeo manera p.e. e derecho 
di voto pa Parlamento Europeo 
no ta corecto. 

E punto di bistå di mayoria di 
profesor y tambe di Gobierno 
Hulandes tabata cu ta Hulanda 
so ta miembro di Union Eu¬ 
ropeo. 

Segun nan Aruba tin e status di 
LGO y pesey ley y decisionnan 
di Union Europeo no ta afecta 
Aruba. 

Dr. Mito Croes a realiza cu e 
unico manera pa mira ta ken 
tin razon tabata pa laga Corte 
di Union Eurpeo dicidi. E posi- 
bilidad pa laga Corte Europeo 
dicidi a surgi den cuadro di elec- 
cion pa Parlamento Europeo di 
10 di juni 2004. 

Sres. Mike Eman y Benny Sev- 
inger cu hunto cu cuadro di 
AVP a studia e argumentonan 


di dr. Mito Croes, a yega n’e 
mesun conclusion y a dicidi 
na maart 2004 pa aplica n’e 
autoridad competente (B&W 
di Den Haag) pa por eherce nan 
derecho di voto pa Parlamento 
Europeo. Manera tabata di 
spera autoridadnan Hulandes 
a rechaza nan peticion. 

E rechazo aki a duna nan e 
oportunidad pa apelacion na 
Raad van State na Hulanda. 

E tratamento publico di e caso 
aki a tuma lugar na juli 2004. 
Durante tratamento dr. Mito 
Croes a fungi como abogado/ 
experto y tambe sres. Mike 
Eman y Benny Sevinger mes 
a hiba palabra y a argumenta 
pakico nan, pero tambe tur otro 
Arubiano cu pasaporte Hulan¬ 
des, mester tin e derecho di voto 
pa Parlamento Europeo. 
Manera cu Croes, Eman y Sev¬ 
inger a spera Raad van State 
no a duna su veredicto, pero 
mirando tur e aspectonan fun¬ 
damental pa Union Europeo a 
referi e caso pa Corte di Union 
Europeo na Luxemburg. 

E Corte aki mirando cu e caso 
aki lo por tin un efecto grandi 
riba definicion di kende ta po- 


see ciudadania Europeo a dicidi 
cu e caso aki mester wordo trata 
den Sala Plenario di Corte. E 
Sala Plenario aki ta consisti di 
25 Huez. Un di cada miembro 
di Union Europeo. 

Mirando e importancia grandi 
pa nan ciudadanonan fuera di 
Hulanda, tambe Comision Eu¬ 
ropeo mes na nomber di henter 
Union Europeo, y e miembro- 
nan di Union Europeo Francia, 
Inglaterra y Spana a dicidi pa 
interveni den e proceso dilanti 
di Corte Europeo. 

Nan tur a manda nan conclu¬ 
sion y conseho por escrito pa 
Corte. 

Dia 5 di juli 2005 e caso a ser 
trata den un sesion publico di 
Corte den Sala Plenaria cu tur 
25 Huez presente. 

Den e sesion aki Hulanda y tur 
otro paisnan cu a manda nan 
comentario por escrito y tambe 
Comision Europeo mes a pre¬ 
senta cu un batayon di abogado 
pa argumenta nan ponencia 
dilanti di Corte. Di banda di 
Mike Eman y Benny Sevinger, ta 
Mito Croes so a participa como 
abogado y experto. Mito Croes 
a splica Corte y abogadonan 
di e paisnan cu a tuma parti 


den e proceso exactamente 
kico t’e razonnan huridico cu 
e decision di Hulanda, pa no 
laga Arubianonan manera Mike 
Eman y Benny Sevinger vota, 
ta discriminatorio y contra 
leynan fundamental di Union 
Europeo. 

Despues a dura atrobe te 19 di 
april 2006 cu Abogado General 
di Corte, esta Tizzano a duna su 
conclusionan na Corte. Corte 
mes a tuma su decision den un 
sesion publico di Sala Plenario 
dia 12 di september 2006. 
Corte a duna Mike Eman y Ben¬ 
ny Sevinger razon bisando cu e 
ley actual Hulandes encuanto 
derecho di voto pa Parlamento 
Europeo ta discriminatorio y 
Hulanda ta obliga pa cambia e 
ley aki. E decision di Corte Eu¬ 
ropeo a bai pa Raad van State, 
cu a tuma e decision aki over y 
asina Hulanda a keda senten- 
cia pa cambia su ley encuanto 
derecho di voto pa Parlamento 
Europeo. 

Cu hopi satisfaccion Mike 
Eman, Benny Sevinger y Mito 
Croes ta mira cu awe diahuebs 
e bataya legal cu a dura mas di 
4 ana lo yega na su fin, ora cu 
Tweede Kamer lo mester bai di 


acuerdo pa cambia Kieswet Hu¬ 
landes. E cambio aki lo tin como 
consecuencia cu ciudadanonan 
di Aruba lo por bai vota y pone 
nan mes candidato pa elec- 
cion di otro ana di Parlamento 
Europeo. 

Ta pa prome biaha cu Gobierno 
y Parlamento Hulandes ta haya 
nan mes obliga dor di Corte Eu¬ 
ropeo pa cambia un ley na fabor 
di ciudadanonan di Aruba. 

E decision di Corte Europeo 
den e caso di Eman/Sevinger 
contra Hulanda awor ta un 
‘standaard arrest’ cu ta poni 
den tur buki academico nobo 
tocante derecho di Union Eu¬ 
ropeo. 

Por mira con importante e 
sentencia den e caso aki ta si 
djis mira cu p.e. riba Google tin 
mas cu 2800 mencion di e caso 
Eman Sevinger contra Hulanda 
y den tur idioma di e miembro- 
nan di Union Europeo 
Cu e caso aki a keda demostra 
cu tambe den asuntonan hu¬ 
ridico complica ta nos mes 
mester studia nos asuntonan y 
no bai simplemente tras di loke 
Hulandesnan ta bisa aunke cu 
nan por ta profesor of gober- 
nante. 

Cruz Cora ta entrega Gobemador 
su Plan Strategico 



RECIENTEMENTE Cruz Cora Dr. Breederveld a duna su construi un edificio nobo pa 
a entrega e Plan Strategico apoyo completo n’e raport. E Cruz Cora cu lo funciona como 
2008-2013 na Gobernador di prioridad number uno ta pa eede principal.Riba e potret 
Aruba, sr. Fredis Refunjol, e haci uso di e obsequio di Sec- di drechi pa robes: Sra. May- 
Presidente Honorario y Bene- retario General Anke Bijleveld, ra Gonzalez, boluntario, sra. 
factor di Cruz Cora Hulandes, kende ta nombra un director Marieta Wanopa, Comandante 
Seccion Aruba. Aigun siman interino, por medio di e model di e Cuerpo di Boluntario cu ta 
pasa e raport aki a wordo en- twinning, pa un duracion di 18 entrega e raport n’e Presidente 
trega na dr. Cees Breederveld, luna. E director interino aki lo Honorario, Gobernador, sr. Fre- 
Director General di Cruz Cora ehecuta e plan. Otro topico hopi dis Refunjol y sr. Greg Peterson, 
Hulandes. importante den e plan aki ta pa Presidente di directiva. 


Renaissance Marketplace 
ta celebra Dia di Curacao 
cu Grupo Oba 



RENAISSANCE Marketplace ta organisa un presentacion di 
Grupo Oba di Corsow riba diabierna awor for di 8:30 pm pa 
ll:00pm. Grupo Oba lo ta na Aruba pa celebra Dia di Bandera 
di Corsow y ta conoci pa baila, den estilo di parada riba ritmo di 
tambu y baila e famoso tipico baile di Seu. Renaissance Market¬ 
place ta invita e pueblo di Aruba pa bin disfruta di un anochi pla- 
centero cu e grupo aki cu lo marcha den Renaissance Marketplace 
diabierna awor pa 8:30 di anochi. 


SUPER SALE, SUPER DISCOUNTS 

SUPER 

SHOPPING 

30% OFF 

ARIB A TUR PANA 
BABIES 
MUCHANAN 
HENDE MUHER 

HENDE HOMBER 
S APATU/KEDS... 

SAGAR 

ARIB A TUR PANA 
LINEN/BLUSAS/ 
CARSON/SAYA/ 
SETS/JEANS... 

30% OFF 

HOPI SAPATU 
NA 50% 

HOPI MALETA 
NAPRIJS SPECIAL... 
FOR A LIMITED TIME 

SAGAR II 

ARIB A TUR PANA 
PA DAMAS 
BABIES 
MUCHANAN... 

30% OFF 

ALL LADIES, 
CHILDREN CLOTHING 
TUR SAPATU 

PA MUCHANAN... 

30% OFF 


OOSTSTRAAT #5 
5822818 


CAYA GRANDI #75-A 
5827502 


CAYA GRANDI #64 
5884488 

Ultimo adios na Edisona Pietersz-Leon 


AYERA mainta, saliendo for di Kerki Protestant na Playa, un grupo 
grandi di famia, amigonan y conocirnan a compana sra. Edisona 
Pietersz-Leon pa su ultimo lugar di descanso. E tabata mama di 
Careen, Tom y Ralph. Tambe a bin for di Corsow, su rumannan 
e.o. Benchi y dr. Sergio Leon. Tom y su yiu muher, Tessa, ta nos 
coleganan den medionan di comunicacion. Famia Pietersz mes, 
ta amigo di hopi hende y como tal nan mama a haya un bunita 
entiero. Un biaha mas ta bay nos mas sincero condolencia y cu 
Dios tin Edisona den su Reino y cu e sosega na paz. 







u 

O 

O 

O 


Julie-AHH 


Sarah a yeya 


ØJulie, bo ta ku foi cas pero e pensamento di No*0 
q cu Nos ta cubo. q 

Na Amba nos lo celebre. 

O o 

Spcra hos yamada. 

oooooooooooooooooo 

No a pone handrem, y 
auto a subi caminda su so 



Southwest Chicken 
Caesar Salad a yega 
back na Wendy’s! 

PA tempo limita Wendy’s lo ofrece su clientenan e salada 
dushi di Southwest Chicken Caesar. E salada aki ta consisti di 
pida galina sazona, maishi, bonchi preto, parmesan cheese, 
tomati, croutons di garlic hunto cu un saus di Southwest 
Caesar cu un smaak delisioso.Wendy’s ta e unico cu ta ofrece 
un salada diferente cu ta crea un variedad pa e consumidor 
cu ta come saludabel. 

Corda cu ta pa tempo limita so e promocion aki tey, kiermen 
pasa awe mes na Wendy’s y disfruta di e salada aki. No lubida 
cu Wendy’s ta habri te cu lor di marduga tur dia. 

It’s waaay better than fastfood. It’s Wendy’s. 


UN mecanico a bay traha den oranan di madruga den su garage na Dakota. Un dado momento polis 
ta puntr’e si e auto eyfo para ta di dje. E auto, cu no a ser poni riba handrem, a hay’e ta core su so bay 
y keda para mei-mei di caminda. E tabata tabata para riba un subida y el a kere di a pone handrem, 
loke no tabata e caso. Tur esaki a sosode den oranan di ayera madruga na Dakota. 


Turista coriendo den direccion robez 



UN turista Colombiano, cu no conoce e trafico na Aruba, a hay’e den oranan di madruga di ayera, 
ta core den verboden, esta direccion prohibi. Esaki tabata na altura di Kok Optica, unda e chofer aki 
a haya ta bon di core Oranjestraat den direccion robez, esta tabatin biniendo zuid, net na momento 
cu un patruya policial tabata ey banda. A par’e y mustr’e cu ta robez.. 


Kiwanis Circle K cu 
prome actividad pa 2008 



DIASABRA 20 di juni miembronan voluntario di Kiwanis 
Circle K tawata tin nan prome actividad pa nan miembro na 
Gambero Rosso, unda e studiantenan por a intercambia id- 
eanan y pasa un tempo ameno despues di diferente resultado 
di tentamennan y e grato noticia cu diferente miembronan 
a caba nan estudio. 

Asina Kiwanis Circle K a celebra conhunto cu nan miem¬ 
bronan nan logronan como studiante y pa nan trabao como 
voluntario na comunidad. Studiantenan di universidad cu 
ta interesa pa forma parti di e organizacion aki por tuma 
contacto cu Josie Farro na 5948860. Kiwanis Circle K ta un 
organizacion patronisa pa Kiwanis Palm Beach. 



Only otUlewiysI 

The Southwest 
Chicken Caesar Salad 

^xrplore tke gre«t 

SoUtk rxowl 


Jt s waaaay bettf 

It's WeruJyil 


For a limited time on 

Festival di cuminda di lama y crioyo Dia di Piscado 

>T>. W 




DIADOMINGO awor Centro 
di Pesca Hadicurari ta celebra 
dia di piscado canto di lama cu 
actividad pa henter famia. Lo 
tin un serie di tent pa hende 
sinta y gosa di 3 tent ofreciendo 
cuminda di lama crioyo y otro 
cuminda tipico. Entre platonan 


cu lo ser ofreci tin e.o.: balchi di 
pisca, croket di calco, calco sto¬ 
ba, pisca hasa, seafood gegril, 
sopi seafood, keri keri, porco 
stoba, sekat stoba, sopi cabrito, 
sopi mondongo, pastechi, dedi- 
to y sopi oester. E piscadonan y 
nan famia, orguyosamente lo ta 


ofreciendo un poco di e sabor di 
cas, tipico di piscado y na prijs 
di henter famia. 

Durante dia, ora piscadonan ta 
riba lama competiendo, fami- 
anan henter lo ta na e centro di 
10’or di mainta te 6’or di atardi 
den un tremendo Dia di Famia, 


yen di actividad, cuminda y 
ambiente. Tambe lo tin awa di 
coco fresco. E artista local Jenny 
Kock, lo tin un exposicion di 
obra di arte di lama y lo duna 
demostracion di su arte. Esnan 
interesa lo por cumpra obranan 
na un prijs special riba e dia aki. 


Lo tin musica tipico, caha di 
orgel, y un steelband pa pone 
ambiente inigualabel cu bo no 
por falta. 

Comunidad ta cordialmente in- 
vita pa comparti un rato ameno 
cu piscadonan. Entrada ta gratis 
y e recuerdonan inolvidabel. 


Fecha di Kids Xtravaganza ta cambia 



ORGANISADORNAN di 

Kids Xtravaganza 2008 ta 
hayando hopi reacionan posi¬ 
tivo pa cu e evento cu tabata 
programa pa tuma lugar dia 
29 di juni, 2008 den Neptali 
Henriquez Park pa cual mot- 
ibo a dicidi tambe di cambia 
e fecha pa dia 6 di juli, 2008 
a peticion di varios mayor. Di 
e forma aki Kids Xtravaganza 
lo bira e prome actividad pa 
e muchanan den vakantie 
grandi mirando cu otro siman 


e scolnan ta sera na Aruba y 
lo probecha e ultimo dianan 
di scol aki pa asina reparti e 
ticketnan di entrada gratis pa 
e muchanan por disfruta di e 
prome actividad di vakantie 
2008. Por a compronde cu 
gruponan manera Shining 
Stars y Popcorn Dancers ya 
a confirma nan participacion 
na e actividad aki mientras cu 
a yega e grato noticia cu Alvin 
and the Chipmunks tambe 
lo ta biniendo Aruba pa haci 


nan presentacion. Durante 
e actividad aki tambe lo tin 
un variedad di lucht kasteel, 
trampoline, wega popular, 
show di magia, artista infantil 
y hopi sorpresa mas special¬ 
mente pa e muchanan por 
pasa un dia agradabel den e 
parke. E actividad ta programa 
pa cuminsa pa 11:00 mainta y 
lo bai te cu 5:00 atardi y e or- 
ganisadornan a dicidi pa haci 
posibel cu tur hende por hiba 
nan yiu na e actividad aki lo 


cobra solamente 1,00 florin 
tanto pa hende grandi como 
tambe pa mucha y tur fondo 
recauda durante di e dia aki 
lo wordo usa pa restauracion 
di e Neptali Henquiz Park y 
e grupo di scout cu ta hiba e 
mesun nomber. Actualmente 
ya esnan cu ta pasa den vecin- 
dario di e parke por ripara 
cu a cuminsa cu e trabaonan 
di limpiesa den e parke y e 
trabaonan aki lo continua 
den e dianan nos dilanti cu e 


intencion pa durante vakantie 
grandi e parke mester ta den 
condicion pa por wordo usa 
pa nos muchanan. Si tin mas 
grupo of persona cu ta intersa 
pa participa na e actividad di 
Kids XTravaganza por contact 
Ted Hasham libremente na 
cellular 592-4828 of Imelda 
na 730-0707 prome cu dia- 
bierna y asina tambe forma 
parti di e promer actividad 
specialmente pa muchanan 
den vakantie grandi 2008. 

Feria di Club OANSA Piedra Plat 



CLUB Oansa Piedra Plat ta diasabra awor, dia 28 di juni for dra Plat 139-D. Lo tin diferente 
organisa un feria pa famia di 5:00 pm pa 8:00 pm na Pie- wega specialmente pa e much- 



anan cu hopi premio fabuloso, 
y tambe lo tin un machine di 
popcorn. E cushina sigur lo bai 
ta bon surti. E feria aki ta en 
conexion cu e clausura di aha 
escolar. OANSA ta un Club pa 
mucha for di kleuterschool y for 
di 1-ste klas di scol primaria te 
cu 1-ste klas di Ciclo Basico. E 
Club ta contribui na desaroyo 


di mucha den e parti di cul- 
tura, deporte, medio ambiente, 
social, y spiritual pa e siha 
di nos Creador. Tur hende ta 
keda invita pa bin pasa un rato 
agradabel den un ambiente di 
famia, y oportunidad pa inscribi 
e muchanan pa e ana escolar 
nobo of pa cualkier informacion 
di Club OANSA. 


Ganadornan di SETAR 

Autonan cu sticker SETAR di BO TAMBE! 


MANERA ya a anuncia luna 
cu a pasa, tur automobilistanan 
di Aruba cu e sticker di SETAR 
di BO TAMBE! riba nan auto, 
ta participa den e campana di 
5 aha di NV di nos compania 
nacional SETAR y por gana 


premionan. E ganadornan cu 
tin sticker riba nan auto ta: 

1. A-37402 

2. A-30465 

3. A15535 

4. A41261 

Dono di e number di autonan 


menciona por pasa na Oficina 
na Seroe Blanco pa reclama 
nan premio cu nan a gana. 
Loke mester trece ta e papel 
di registracion di e number di 
auto y un identificacion valido. 
E departamento di Mercadeo lo 


entrega e premio na cada un di 
e participantenan aki cu ta un 
gift certificate na balor di Awg. 
150.00 

Pabien ta bai pa tur e automo¬ 
bilistanan cu a gana y ta motiva 
un y tur cu no tin sticker ainda 


pa busca uno na cualkier Tele- 
shop di SETAR plak esaki riba 
bo auto y participa pa gana 
den e tremendo campana cu 
tin como celebracion di e 5 aha 
cu SETAR ta NV: SETAR di BO 
TAMBE! 


Dia Internacional contra Abuso di Droga y Traficacion llicito 


DEN cuadro di e dia interna¬ 
cional contra abuso di Droga 
y Criminalidad, dia 26 di juni 
2008, Centro di Informacion pa 
Asuntonan di Droga (CIAD) cu 


ta resorta bao di departamento 
Coordinatiebureau Drugsbe- 
strijding, kier a informa e comu- 
nidad Arubano tocante e slogan 
cu lo wordo uza e aha aki den e 


campananan Anti Droga mun- 
dialmente. E lema cu a wordo 
escohi pa Nacionnan Uni ta 
“Droga ta controla bo bida? Bo 
bida. Bo comunidad. No tin es- 
pacio pa Droga”. Esaki lo wordo 
uza pa 3 aha y lo concentra riba 
diferente aspecto di control di 
Droga mundialmente: abuso di 
droga den 2007, cultivacion y 
produccion di droga den 2008, 
y traficacion ilicito pa 2009. 

Basa riba e campana aki di Ofi¬ 
cina di Nacionnan Uni, CIAD 
kier a concientisa e comunidad 
riba e problematica di droganan 
ilicito cu ta afecta nos comu¬ 
nidad. 

Ningun persona, famia of co¬ 
munidad no ta safe unda tin 
abuso of traficacion di droga 


ilicito. Droga ta controla e curpa 
y mente di esun cu ta uze, pero 
tambe e ta controla e traficacion 
ilicito y criminalidad huntu 
cune, cu ta hasi e problematica 
uno di nos tur como ciudadano 
den e comunidad. E meta prin¬ 
cipal tras di e campana mundial 
aki ta pa inspira tur ciudadano y 
haya aporte di cada un pa asina 
contribui na un comunidad mas 
safe y liber di droga. 

Mirando cu e ta un problematica 
di nos tur, CIAD kier a informa 
tur hende pa ban reflexiona riba 
e dia aki, riba tur esnan cu ta 
sufri di e malesa di adiccion di- 
rectamente of indirectamente. 
Ultimo tempo e malesa aki a sa 
di crece masalmente na Aruba y 
mundialmente, poniendo hopi 


famianan den tristesa. 

Nos tur huntu por hasi un difer- 
encia grandi den e bida di tur 
esnan cu ta sufri di adiccion, 
ban aporta cu nos curpa y 
mente den tur sentido pa yuda 
Aruba bira un lugar safe y liber 
di abuso y traficacion di droga. 
Fuera di e campana aki CIAD ta 
henter aha na alcanse di un y tur 
pa cualkier informacion, pre- 
vencion y tambe brinda ayudo 
ambulatorio, via e Consulto- 
rio pa Asuntonan di Adiccion 
(C.A.A) na esnan cu ta sufri di 
e malesa di Adiccion. 

Pa mas informacion yama li- 
bremente: 588 1391 of pasa na 
Oranjestraat # 28 
Centro di Informacion pa Asun¬ 
tonan di Droga. 


# o 

Office Systems Aruba 


Ta informa cu diasabra 28 
di juni 2008 

nos ta sera pa inventario. 

Antiyas 


Fiscal a pidi 90 luna preso pa traficante di 30 kilo di cocaina 


PHILIPSBURG - Den e caso cu Corte di Husticia den 
Promé Instancia a trata diamars na Sint Maarten, Fis¬ 
cal mr. Sarian a pidi un total di 90 luna di castigo p’e 
sospechoso prinicipal C.R.G.D. di 40 aha. 

Durante e inval di agencianan hudicial na su negoshi 
dia 24 di maart y pa su conspiracion pa haci mas trans¬ 
porte di droga, Fiscal a pidi e castigo aki. 

E asistente di e sospechoso principal tambe di 40 ana 
lo hana dos aha di castigo si Fluez bay di acuerdo cu 
demanda di e Fiscal. 


E muher Colombiano S.P.V.O. di 39 aha hunto cu un 
tal G.R. di 53 aha a organiså e transporte di cocaina for 
di Sur America via Corsow pa Sint Maarten caminda 
e sospechoso principal tabata ricibi e droga y manda 
esaki St. Thomas. 

E muher Colombiano a reconocé cu e tabata envolvi 
den transporte di 18 kilo di cocaina so, pero e otro 
sospechosonan a indicå cu te muher tabata e principal 
organisador. 

Contra e celebro intelectual Colombiano di e contra- 


banda Fiscal a pidi 7 aha di castigo di prison mientras 
cu pa su caså Fiscal a pidi 3 aha di castigo di cual 1 
aha condicional. 

Caså di e Colombiano ta un homber di 35 aha kende 
a bula den e negoshi ora nan no a paga su caså 5000 
doler cu nan tabata debé y el a biaha bay Sint Maarten 
pa cobra e placa contra e sospechoso principal. 

Pa un lote di 9 kilo di cocaina cu a yega Sint Maarten, 
Fiscal a pidi 6 aha di prison contra 2 otro sospecho¬ 
so. 


Abogadonan di Corsow a fustigå 
caso di droga na St. Maarten 


PHILIPSBURG - Den e caso cu tabatin diamars contra un or- 
ganisacion di droga consistiendo di 9 persona, practicamente 
tur e acusadonan di tanto Corsow, Sint Maarten mes y un pareha 
Colombiano, tabatin abogado di Corsow. Solamente un di nan 
tabatin un abogado local. 

E abogadonan di Corsow a tuma tur nan tempo pa desbaratå e 
acusacion di Fiscal y minimaliså e rol di nan clientenan den e 
contrabanda di droga. 

Nan a insisti cu e supuesto prueba cu polis a reuni mediante tap- 
mento di telefon y mensahenan electronico, tabata demasiado 
insuficiente pa ta suficiente prueba pa condenå nan pa tråfico di 
droga. 

Di acuerdo cu abogado A. Moenir-alam, e investigacion policial ta¬ 
bata hopi slons, impreciso y parcial mientras cu su colega Anthony 
Eustatius a declarå cu Ministerio Publico ta mira spirito y cu e caso 
ta sumamente incompleto te pa condenå su clientenan. 


Traficando di Corsow pa St. Maarten.... 

Gang di 9 traficante di droga den Corte 

diamars ultimo 


PHILIPSBURG - Miembro- 
nan di un gang di 9 persona 
mester a presentå diamars 
den Corte di Husticia na Sint 
Maarten pa un operacion di 
droga for di Corsow pa Sint 
Maarten via di aeropuertonan 
di e 2 islanan. 

Contra un di e acusadonan, 
S.L.M. (sic!!) di Corsow Fis¬ 
cal mr. Sarian a retirå e cargo 
y na su turno Huez mr. Rick 
Smid a anulå e cargonan con¬ 
tra un Hindu di 37 aha di 


Corsow, ordenando nan lib- 
ertdt mesora.E cargo contra 
e Hindu tabata complicidad 
den contrabanda di 3 kilo di 
cocaina.E contrabanda di dro¬ 
ga a tuma lugar entre januari 
di 2006 te cu maart di e ana’ki. 
Tabata dia 25 di maart ultimo 
cu varios agencia hudicial a 
arestå e miembronan di e gang 
cu tabata transportå droga for 
di Colombia y Venezuela via 
Corsow pa Sint Maarten. 

Na Sint Maarten emplead- 
onan di e firma Inn Cargo 


N.V. y Jackson Enterprises 
tabata envolvi mientras cu na 
Corsow tur e sospechosonan 
tabata traha pa companianan 
di carga. Originalmente nan a 
kere cu te mesun sospechoso¬ 
nan na Sint Maarten tabata 
responsabel pa robo di un lote 
di prenda y oloshi cu bal 800 
mil doler, pero no a acuså 
ningun di nan di esaki. 

E sospechoso principal ta un 
tal C.R.G.D. di 40 aha, kende a 
desmenti cu e tabatin di håber 
cu e robo aki. 


Tanganå piså entre Polis y Antianonan na Rotterdam 

Mama tata y amigonan a lanta contra polis 


AMSTERDAM - Autoridadnan 
policial na Rotterdam dialuna 
anochi a detené un cantidat 
8 Antiano di cual 7 homber y 
un muhér como resultado di 
un caso di violencia di caya 
cu a tuma lugar den van Gal- 
lenstraat caminda nan a pidi 
asistencia policial debi cu un 
hoben Antiano di 20 aha tabata 
maltratando un otro homber di 
44 aha di edad. 

Na yegada di polis nan a bin 
topa cu e sospechoso - ‘op heter- 
daad’- ta batiendo e homber. 
Ora cu nan a bay na pasa over 
pa su detencion, tanto e tata 
como un grupo di otro persona 
Antiano, aparentemente amigo¬ 
nan a mete cu polisnan pa evitå 


detencion di e agresor. 
Patruyanan policial cu tabata 
ne sitio a pidi refuerso. Entre 
nan a presentå tambe e unidad 
di cacho di polis pa core cu e 
personanan for di e sitio. 

A parce cu esnan cu tabata 
percura pa bochincha y kier 
a bringa cu polis no tabatin 
miedo tampoco di e cachonan 
di polis y a busca manera di coy 
esakinan tene pa dal polisnan 
cu tabata guia e cachonan. 

Un di esnan cu a coy un cacho 
tene na su banchi polis mester a 
usa pepperspray den su cara pe 
por a laga e cacho bay. 

Un otro homber cu tambe kier 
a coy un kacho tene a ricibi un 
mordi na su pia. 


Autoridadnan ne sitio mes a de¬ 
tené 7 persona y tur ta Antiano. 
Mas lat den anochi mama di 
e sospechoso di 20 aha a bay 
warda di polis pa bay haci bo¬ 
chincha ya cu el a hana cu tanto 
e yiu como e tata a keda inhus- 
tamente detené. Eynan mesora 
a pasa over pa detencion di e 
mama tambe. 

Rechérchenan na Rotterdam ta 
investigando e caso aki. A traha 
procésverbal contra di tur e 8 
miembronan di e famia y nan 
lo keda serå pa aigun dia mas 
te ora nan cabez fria. 

Despues nan lo mester presentå 
dilanti Politierechter pa duna 
cuenta y razon di nan acto. 

Internacional 


McCain ta viaha pa 

Colombia y México 



John McCain 


DESPUES di su regreso for 
di Canada, senador McCain a 
anuncia cu e lo viaha pa Co¬ 
lombia y Mexico, prome cu dia 
4 di juli, cu e meta pa enfatiza 
cierto puntonan encuanto su 
politica exterior. 

“Mi kier bai Colombia, paso- 
bra e ta un aliado vital den nos 
lucha contra narcotrafico,” 
McCain a bisa den un con- 
ferencia di prensa cortico na 
Riverside California. 

“Mi ta na favor di un tratado 
di liber comercio entre Merca 
y Colombia”. 

McCain lo yega e pais suramer- 
icano na momento cu tanto e 


sector politico como e organ- 
ismonan no gubernamental 
ta sigui e proceso electoral 
na Merca cu gran interes, 
principalmente pasobra di e 
resultado di e eleccionnan di 
november lo depende e futuro 


di e Tratado di Liber Comercio 
y di Plan Colombia. 

McCain a realiza varios viaje 
como parti di su campana: 
Irak, Israel, Paris y London 
tabata forma parti di su itin- 
erario. 


Bisti da pa Exito 


i 

IL 



Awor cu 

MERCANCIA 
NOBO! 

Riba e gran dia.. 

Bishita nos pa 
escoge e mihor 
flus, dashi, 
camisa, carson 
y mucho mas 


Situa na Avenida Milo Croes 71 • Tel 5822303 

Habri di Dialuna pa Diasabra 9am-6pm 


Michelle, e pilar di Barack Obama; 


Cindy, dedica na esan den 
mas necesidad 



Michelle Obama y Cindy McCain 


DEN campananan electoral na Merca ta normal pa mira e pareha 
di e aspirantenan presidencial participa activamente den e evento- 
nan, dunando discurso, bishitando scol, entre otro actividadnan. 
Pero ken ta e candidatanan pa primera dama cu por yega Cas 
Blanco. 

Michelle Obama, ta caså di e aspirante presidencial pa partido 
democrata, Barack Obama. E ta un prominente abogado di Illinois, 
gradua na Princeton y Harvard. 

E’la conoce Barack Obama tempo e tabata traha na un oficina di 
abogado, despues e’la traha den servicio publico y na alcaldia di 
Chicago. Ananan mas lat e’la integra na Universidad di Chicago 
caminda e’la desaroya varios programa. 

No ta nada strano pa mira e aspirante pa primera dama di e pais, 
duna e discurso di apertura den actonan di campana of papia cu 
prensa riba su yiunan Malia y Sasha, di 9 y 6 ana di edad. 

E pilar di Barack Obama, ta proyecta un personalidad fuerte, 
clasico y ‘alcansabel’ pa e mericanonan. 

E caså di e senador republicano di Arizona John McCain, Cindy, a 
dedica parti di su bida na trabao den organizacionnan no lucrativo, 
specialmente esunnan dedica na muchanan den necesidad. E’la 
funda y dirigi pa varios ana, e grupo American Voluntary Medical 
Team’ (AVMT) cu tabata duna ayudo medico na muchanan pober 
den paisnan di tercer mundo. 

E’la participa den 55 mision, den un di nan Mama Teresa a pidié 
pa hiba dos baby Merca, cu tabata tin mester di atencion medico. 
Cindy despues a adopta un di nan, Bridget, cu awor tin 15 ana. E 
pareha tin otro tres yiu. 

Durante ultimo ananan e’la dedica su mes na yuda den e organiza¬ 
cionnan HALO, Operation Smile y CARE. 

Tambe e ta president ehecutivo di e empresa familiar Hensley & 
Co. 

Sin embargo e bida di Cindy McCain tabata envolvi den un episo- 
dio amargo pa motibo di su adiccion na e medicinanan Percocet 
y Vicodin, cu e’la cuminsa tuma pa alivia e dolor causa pa dos 
operacion di lomba. 

Tabata temponan dificil pa Cindy, ya cu McCain a haya su mes en¬ 
volvi den un escandalo financiero, y despues e mes a worde acusa 
di robo di medicamento den e organizacion cu e’la funda. 

Cindy tambe a apoya e precandidatura fracasa di McCain na ana 
2000. Pero e’la bolbe cu forza pa e campana di 2008, caminda e 
tabata presente hunto cu e unico aspirante cu tabata sigur di su 
candidatura. 

Como primera dama e ta desea di sigui cu su trabao den orga¬ 
nizacionnan sin fin di luero na nivel mundial y urgi mericanonan 
pa haci mescos. 

Israel ta cera frontera cu Gaza 



Un solda israeli ta vigila na frontera cu Gaza 


AYERA, Israel a cera e paso- 
nan na frontera cu Gaza pa un 
tempo indefini, indicando cu 
esaki ta su contesta riba un co- 
hete palestino cu a kibra e paro 
di fuego cu a worde logra cu 
intermediacion di Egipto. 

Gaza - E pasonan lo a worde 
habri mainta pa permiti im- 
portacion, cu a aumenta desde 
inicio di e tregua, yega na e 
teritorio pober. 

Sin embargo, e oficial vocero di 
ehercito israeli, Peter Lerner, a 
bisa cu nan lo keda cera war- 
dando otro aviso. 

“Cualkier reapertura lo sosode 
cu consideracionnan di seguri- 
dad”, e’la bisa. 

Milicianonan di Jihad Islamita 
a lansa varios cohete diamars 


ultimo riba sur di Israel, kib- 
rando un tregua di cinco dia 
na Gaza, den loke nan a yama 
un represalia pa morto di aigun 
comandante na Cisjordania, pa 
parti di Israel. 

E paro di fuego no ta cubri 
Cisjordania. 

Sami Abu Zuhri, vocero di 
Hamas - grupo cu ta controla 
Gaza - a acusa Israel di mala fe 
pa cera e pasonan na frontera, 
caminda e restriccionnan di 
seguridad a worde reforza un 
ana pasa, despues cu e grupo 
islamita a tuma mando di e 
teritorio. 

“E ciere pa parti di Israel ta un 
violacion di e acuerdo di paro 
di fuego na Gaza”, Abu Zuhri 
a bisa. 


Poniendo mas tension riba 
e situacion, Jihad Islamita a 
menasa cu mas represalia ay- 
era pa loke nan a considera un 
atake di tropanan israeli riba 
un granhero palestino mien- 
tras e tabata traha den campo 
na Khuza, cerca di e frontera 
cu Gaza. 

Autoridadnan medico palestino 
a bisa cu e hoimber a resulta 
herida na su pia, aunque no ta¬ 
bata tin un confirmacion inde- 
pendiente cu e’la worde herida 
pa forzanan israeli. Na Tel Aviv, 
un vocero militar israeli a bisa 
cu e no sa di e incidente. 

“Nos ta responde na cualkier 
violacion sionista den e tempo 
adecuado”, e vocero di Jihad Is¬ 


lamita Abu Hamza, a declara. 
Despues di e cohetenan di 
diamars, Hamas a urgi otro 


gruponan palestino mas chikito 
pa no tira, y a agrega cu nan kier 
mantene e paro di fuego. 


Muher di 46 ana ta 
duna luz na triyiso 



UN muher australiano di 46 ana, cu ya tin cuater yiu adulto, un 
di cuater ana, y dos nieto, a duna luz na tres baby sano, identico, 
y concebi sin ayudo artificial. 

Sidney, Australia - Janelle Perry a duna luz na su yiunan homber 
Cooper, Kyle y Jordan diahuebs siman pasa na Hospital Maternal 
Mater di Brisbane. 

E embarazo aki a sorpresa e docternan, ya cu nan a yega di diag- 
nostica e muher aki, cu tabata tin unicamente cinco por ciento 
chens pa sali na estado, segun prensa local a informa. 

Segun e ekipo medico cu a atende, tin un gran posibilidad cu e 
ovulo cu a worde fertiliza a dividi den tres bolsa amniotico. 


Proposicion pa rescata crisis hipotecario a 
pasa prome obstaculo 



Un proposicion di ley amplio 
riba asuntonan di hipoteca 
claramente a pasa un prueba 
importante den Senado meri- 
cano diamars ultimo, ora e’la 
haya fuerte apoyo di democrata 
y republicanonan. 

Senado a vota 83-9 na favor di 
acelera e trabao den e plan di 
300.000 miyon dolar pa yuda 
e dononan di vivienda afecta pa 
e crisis hipotecario, poniendo 
esaki riba bon caminda pa un 
votacion final. 

E resultado a refleha e interes 
fuerte den ambos partido pa 
duna nan mes credito pa e 
pakete di ayudo den un ana 
electoral. 

Asina mes, e proposicion ta 
enfrenta un menasa di veto pa 
president George W. Bush y dis- 
putanan entre e democratanan 
riba detayenan clave. E retonan 
aki por tarda un acuerdo final te 
medio juli. 

E senador democrata Christo¬ 
pher J. Dodd, cu ta presidi e 
comision di Asuntonan Ban- 
cario, a bisa cu e ley “lo permiti 
nos pa stop e sangramento di e 
ehecucionnan di hipoteca na e 


pais aki”. 

“Ki miho regalo nos por duna 
e pueblo mericano riba Dia di 
Independencia, cu un sentido di 
cu nan Congreso por uni, a pe- 
sar di e diferencianan pohtico, 
y compila un ley pa mehora nos 
pais”, e’la bisa. 

Un aprobacion den Senado lo 
prepara e tereno pa negociacion 
cu mira riba resolve e diferen¬ 
cianan democrata. 

Aigun democrata conservador ta 
preocupa con pa financia e pakete, 
mientras e miembronan di e Gmpo 
di Congresista Afro-mericano - 
mayoria di nan ta liberal - ta bisa 
cu e proposicion ta inaceptabal, 


pasobra e no ta haci suficiente pa 
responde na e necesidadnan di e 
comunidad afro-mericano. 

E lidernan ta dividi tambe riba 
e limitenan pa worde imponi 
na e seguro y e financiamento 
gubernamental di hipoteca. 

E parti central di e pakete ta un 
programa di rescate di hipoteca 
den cual Administracion Fed¬ 
eral di Vivienda lo pone disponi¬ 
bel 300.000 miyon dolar na 
hipotecanan nobo, mas barata, 
pa dononan di vivienda afecta 
cu di otro manera lo worde con¬ 
sidera un riesgo mucho halto pa 
por haya prestamo cu interes 
fiho, sigura pa gobierno. 

Colombia: Daniel Ortega ta promove y proteha terorismo 



Lucia Morett acompana pa Daniel Ortega 


DIAMARS ultimo Colombia 
a denuncia na comunidad 
interamericano, e “activi- 
dadnan ilegal” di gobierno di 
Nicaragua, cu e’la acusa di 
ta proteha, promove y alaba 
gruponan terorista. 
“President Ortega, no lucha 
contra ley, no lucha contra 
historia”, e embahador Co- 
lombiano, Camilo Ospina, 
a bisa den un sesion di Con- 
seho Permanente di Organiza- 
cion di Estadonan Americano 
(OEA), dirigiendo su mes na 
e president Nicaragiiense. 
“Respeta Colombia y lo bo por 
conta riba nos como incansa- 
bel amigo”. 

E lenguahe usa pa Ospina 
tabata inusualmente duro pa 
un luga manera OEA, conoci 
pa protocol y diplomacia. E 
embahador Nicaragiiense, 
Denis Ronaldo Moncada, a 
responde afirmando cu “nos 
a tuma nota di loke e emba¬ 
hador Colombiano a expresa”, 
y cu despues e lo solicita un 
sesion di e mesun conseho pa 


un contesta mas amplio. 
Nicaragua a pone tension 
riba su relacionnan diploma- 
tico cu Colombia despues di 
e atake militar colombiano 
riba un campamento di FARC 
den teritorio Ecuatoriano na 
principio di maart. Den e at¬ 
ake e dirigente di FARC, Raul 
Reyes, a muri y varios persona 
a keda herida, entre nan e 
colombianonan Doris Torres 
Bohorquez y Martha Pérez 
Gutiérrez, cu awor ta den asilo 
na Nicaragua. 

Segun Ospina, e gobierno 
Nicaragiiense a mustra “un bo¬ 
fon publico pa pueblo Colom¬ 
biano” y nan a haci “actonan 
provocador y comentarionan 
grosero y iresponsabel, cu 
den aigun caso ta na limite di 
criminal.. .”Ospina a bisa cu dia 
11 di mei, e primera dama ni- 
caraguense, Rosario Murillo, a 
anuncia yegada na Nicaragua 
di e dos colombiananan den 
calidad di asilado “pa rason- 
nan humanitario, lagando un 
banda e propio escencia di e 
fenomeno di asilo cu ta existi 


pa personanan cu ta worde 
persigui politicamente y no 
pa personanan vincula na 
gruponan terorista y acusa di 
delitonan comun”. 

Pero, e’la indica cu e traslado 
riba e mesun dia a worde haci 
a base di un peticion falso pa 
bula riba Colombia, di go¬ 
bierno Nicaragiiense, pa un 
avion militar Nicaragiiense 
alegando cu esaki tabata den 
un mision di “traslado di per¬ 
sonal cu tabata di bishita 
oficial na Ecuador”. 

Un par di dia despues Colom¬ 
bia, cu a duna e permiso, a 
establece cu e avion a tram- 
sporta e dos colombiananan, 
Ospina a splica. 

E’la indica cu gobierno Colom¬ 
biano e tempo ey a expresa 
loke nan a yama “e evidente 
abuso di confianza y buena 
fe, cu e engano den e solicitud 
di bula riba teritorio Colom¬ 
biano, y e acto inamistoso di 
duna asilo na dos integrante 
di un grupo terorista y nar- 
cotraficante”. 


Ospina despues a menciona 
e “agresionnan” verbal di 
Ortega contra president Al- 
varo Uribe, cu e gobernante 
Nicaragiiense a califica di “ter¬ 
orista” y a tacha di ta planea 
“un acto criminal den teritorio 
Nicaragiiense”. 

Ortega, siman pasa a laga sa 
na su pais cu e tin “prueba” 
di un intento di asesinato pa 
mandato di Uribe, contra e 
tres muhernan. 


“President Uribe, cuidao cu 
purba mata e muchanan aki 
na Nicaragua. No pensa mes 
pa mata nan na Nicaragua”, 
e’la bisa. 

Pa Ospina, Nicaragua no so- 
lamente ta viola protocol y 
acuerdonan di comunidad 
interamericano, sino cu eynan 
tin e unico gobierno den e 
hemisferio cu ta “kere den 
violencia y morto pa tuma 
poder politico”. 


Empleado ta discuti cu supervisor, mata 5, y su mes 



E empleado a mata cinco companero. 


DESPUES di discuti cu un su¬ 
pervisor ayera, un empleado a 
tira cinco persona mata den un 
planta di plastic na Kentucky y 
a comete suicidio, segun polis 
y e director general di e com- 
pania. 

E ehecutivo Bud Philbrook a 
bisa cu e incidente a causa un 
“comocion total”. 

Philbrook a agrega cu e em¬ 
pleado a cai den un discusion cu 
e supervisor band’i mei anochi, 
y despues a tiré, prome di a 
drenta tirando drechi pa robez 
den un cuarto di descanso. Po¬ 
lis a bisa cu e pistolero a pone 
fin na e matansa, cometiendo 
suicidio. 

E planta, cu ta emplea como 
150 persona, ta fabrica pieza pa 
frigidaire y cobertura di plastic 
pa vivienda. E empleadonan 
a worde manda cas pa resto 
di dia. 


E incidente a tuma luga den e 
planta di Atlantis Plastics den e 
ciudad di Henderson, di como 
28.000 habitante. 

Teniente David Piller, di polis 
di Henderson, a bisa cu otro 
dos persona herida a worde 
hiba hospital na Evansville, In- 
diana, un di nan den condicion 
critico. 

Piller a bisa cu e empleado apar- 
entemente a bai busca e pistola 
durante un descanso. 

“Parce cu e tiroteo tabata al 
azar”, e’la agrega, y a bisa cu 
e no sa si e supervisor, cu ken 
e atacante a discuti, ta entre e 
victimanan fatal. 

Un dama cu a contesta un ya- 
mada di telefon na un number 
di Atlantis Plastics, na Atlanta, 
no kier a duna su nomber y a 
limita su mes na bisa cu e com- 


pania lo no formula comentario 
prome cu un conferencia di 
prensa cu nan tin planea. 
Durante mainta nan no a divul- 
ga nomber di esnan involucra. 
Rita Quinonez, supervisora na 
Hospital Deaconnes na Evans¬ 


ville, Indiana, a bisa cu nan 
a ricibi un di e empleadona 
herida den condicion critico, 
pero no a duna mas detaye. 
Oranan despues di e hecho, 
polis a monta un barera dilanti 
entrada di e planta, situa den 


un area industrial den sur di 
Henderson. 

Atlantic Plastics tin 700 em¬ 
pleado, incluyendo 200 na Hen¬ 
derson, y su bentanan anual ta 
pasa 110 miyon dolar, segun e 
directorio comercial Hoovers. 

Nan ta logra 

Alemania ta logra gana un Turkia 
duro den semifinal di Eurocup 




ALEMANIA ta logra demostra 
diaranson cu un Victoria den e 
ultimo minuut contra di Turkia 
cu score di 3-2, pa pone nan den 
su di seis final di un Eurocup. 
Un gran gol di e lateral robes 
Philipp Lahm, den e minuut 
90, despues di completa un 
magnifico hugada individual 
despues di un combinacion cu 


Thomas Hitzlsperger, a duna 
e punto na e turconan, ken a 
empata e wega na 2 - 2 , na cuatro 
minuut di e final, den un accion 
di habilidad di Senturk. 
Sanciona y lesion, Terim a dem¬ 
ostra tin un plan y a hiba esaki 
t’e na ultimo. A muri siendo 
fiel na su futbol, demostrando 
su teoria cu den e futbol, e 


milager no ta posibel, aunke 
den e ocasion aki a bolbe haya 
un chens. 

Tabata sa cu Alemania tin prob¬ 
lema pa construi y a laga hasi 
e team di Loew. Specialmente 
den e prome tempo, t’e cu a 
comproba cu e aleman no ta¬ 
bata tin manera pa haya nan 
wega. 


Nada di alcohol 

Ley seco na Moscow durante wega contra di Spana 



NA Moscow nan a prohibi e 
benta di alcohol den e centro di 
e Capital ruso durante e wega cu 
Rusia lo hunga contra di Spana 
diahuebs na Viena, pa e påse pa 
final, segun prensa a informa. 
E autoridadnan a impone na 
Moscow e mesun regimen cu 
durante e fiesta nacional y pa 
cual desde e prome ora di atardi 
y t’e e dia siguiente ta prohibi 
benta di bebida alcoholico y 
tambe di refreso den boter di 
glas. Tambe a keda prohibi e 
benta di alcohol pa hiba den 


barnan, cafeteria y restaurant 
den e centro urbano, segun e 
corant Komsomolskaya Pravda 
a bisa. Fuente ta considera 
casi un milager e hecho cu na 
Moscow no a produci incidente 
den e anochi di diasabra ultimo, 
ora t’e cu 700.000 ruso tabata 
riba caya pa celebra e triunfo di 
Rusia riba Hulanda y su påse pa 
semifinal. “E ta imposibel papia 
riba e wega entre Rusia y Spana, 
pero nos fanatico por bira bu- 
rachi. Tanto di alegria como di 
dolor”, e corant a comenta. E 


polis di e Capital ta prepara pa 
tur eventualidad, cualkier cu ta 
e resultado di e wega, e rotativo 
di e vocero di e departamento 
di Interior di Moscow, Victor 
Biriukov a bisa. Mientras, e 
minister di Deporte y presidente 
di Union di Futbol di Rusia, 
Vitali Mutko, a declara cu ta 
casi convenci cu e presidente 
ruso, Dmitri Medvedev, of bon e 
prome minister, Vladimir Putin, 
lo asisti na e final den caso cu 
Rusia logra cobra revancha y 
gana Spana. 



HOTLINE 

733-8477 


Pigicel 

Spera Mas. Hanja Mas. 

Den tera austriaco 

Rusia ta cla pa enfrenta Spana 
den semifinal di Eurocup 



E seleccion di Rusia, rival di Spana den semifinal 
di Euro, a yega diamars na Viena, unda a train 
prome cu e wega di awe, den cual a acapara e 
atencion di numeroso medionan di comunica- 
cion. 

Despues di e wega di diasabra ultimo na Basilea 
contra Hulanda, den cual e rusonan a gana 3-1, 
e seleccion dirigi pa e hulandes Guud Hiddink, 
a permanece na e localidad suizo, unda a train 
diadomingo y desde cu a sali, via avion pa Viena 
durante mainta di diamars. 

Di e manera aki, e team ruso, cu tabata golea pa 
Spana, den e wega inaugural di e grupo D, di Inns- 


bruck, a tuma contacto, pa prome biaha desde cu 
a inicia e torneo, cu e Capital austriaco. 

Esnan di Hiddink, cu a tuma e hotel den cual e 
team cora tabata keda prome di e eliminatorio di 
cuarto contra di Italia, a train durante algo mas di 
un ora den e Franz Horr Stadion, stadio unda ta 
hunga como local e Austria Viena, den un train- 
ing cual prome tercio tabata habri pa medionan 
di comunicacion. 

Cu por a observa, manera ta habitual den e caso- 
nan asina, e stretch, calentamento, training fisico 
suave y e toke di bala den training. 



Ta respeta e rival 

Guus Hiddink a declara 
cu Luis Aragones merece 
tur respet 



E hulandes Guus Hiddink, tecnico di e seleccion di Rusia, 
rival di Spana den e semifinal di Euro a indica na Efe durante 
e rueda di prensa oficial prome cu e wega di awe contra Luis 
Aragones, tecnico di e team cora, cu esaki merece ainda mas 
respet pa su decision di bay train na Turkia. 

Aragones lo bandona e seleccion spano despues di e Eurocup y 
sali pa e proximo temporada lo train Fenerbahce di Estambul. 
“Nos dos tin experiencia, pero e tin mas cu ami y ta bay mas 
leeuw ainda. Na su casi 70 ana e ta bay pa Fenerbahce, cu ta 
unda ami a inicia mi carrera international”, Hiddink a splica. 
“Algo cu merece hopi mas ainda di respet, paso ami na mi 70, 
cu ohala mi yega e edad ey, mi no ta wak mi mes ta train afo”, 
el a anadi. 

“Ta bisa hopi di Luis cu a tuma e decision aki, paso a demostra 
cu su edad ainda tin hopi energia. E merece tur respet. Y abo 
ta referi na mi experiencia, na diferencia di Luis, mayor den 
extranhero y cu cual Spana, ami tambe ta wak mi ta train na 
Spana”. “Pesey mi sa ora sa train y sobrebibi na Spana, ta cu bo 
ta un homber grandi. Y e ta un gran homber. Pesey e merece 
tur e respet”, Hiddink a contesta. 

Destino ya ta conoci 

Fenerbahce a anuncia 
cu a yega na un acuerdo 
cu Luis Aragones 





- >/ 



— 



FENERBAHCE a anuncia diahuebs cu a yega na un acuerdo 
cu e seleccionador Luis Aragones pa e proximo dos tempo- 
rada, cu un contract cu lo firma ora conclui e Eurocup. 

E club turco a hasi oficial e acuerdo, den su website, cu lo tin 
na vigor desde 30 di juni. Aragones lo sustitui den e cargo di 
e brasileno Artur Antunes Coimbra “Zico”. “Nos a firma un 
pre-contract di dos ana cu e seleccionador, di 70 ana, Luis 
Aragones y su team”, e nota a indica riba e website. 

“E team tecnico di Aragones ta consisti di cuatro persona: un 
entrenador, un preparador fisico, un tecnico estadistico y un 
preparador di keeper”, el a agrega. “E contract final lo ta firma 
na final di e actual Eurocup di Austria y Suiza”, e comunicado 
a conclui. Fenerbahce ta ripiti cu e anuncio di e acuerdo cu e 
tecnico spano Luis Aragones, e strategia cu a emplea Chelsea 
cu e brasileno Luiz Felipe Scolari, cu dos siman pasa tambe 
a hasi publico e contratacion di e seleccion di Portugal den 
pleno Eurocup. E ora ey, e pacto entre Chelsea y Felipao tabata 
di warda cu Portugal pasa e prome round y e club di London 
spera apenas un minuut pa concreta e segundo Victoria luso 
den e Eurocup, cu score di 3-1, e pasado 11 di juni. 


UniVERSRL 


Avenida Milo Croes 8 
Tel: 588-3750 






A salba net net 

Ana Ivanovic ta logra gana 
Nathalie Dechy den Wimbledon 




CASI ta dispidi den e segundo 
round, pero ta salba. E serbia 
Ana Ivanovic, e number uno 


di mundo, cu a yega na e top 
despues di conquista e Roland 
Garros, a gana cu score di 6-7 


(2-7), 7-6 (7-3) y 10-8 riba e 
frances Nathalie Dechy y pa 
asina sigui dilanti den Wimble¬ 
don. 

Ivanovic, un gran atraccion pa 
su wega y su beyesa, no tabata 
den su bon dia y mester a lucha 
hopi den e cancha number uno 
di Wimbledon. Y asina logra, 
al menos pa awo, mantene su 
status di lider den e ranking 
diWTA. 

Den un wega hopi emocional 
y cu hopi cambio, e serbia a 
hiba dos match-point sigui den 
e segundo set, ken a saca 4-5 y 
15-40. E di dos a salba na tira 
un drop di drive, a dal den e 
net y a keda picando na e otro 
banda. “Eynan mi a pasa cu e lo 
no pasa”, Ivanovic a bisa. 

Mas dilanti, ya den e decisivo 
capitulo, e gala cu tabata 3-5, a 
sirbi 5-6 y tambe por a logra dos 
posibilidad di perde e wega, cu 
e plus di a logra contra e actual 
mihor tenista di mundo. 

E serbia no tabata mucho bon, a 
comete errornan den momento 
clave y tabata pa e presion di 
Dechy cu tabata tin un wega 
completo. 

Un dia preto 

Gonzalez, Del Potro y Djokovic 
ta dispidi di Wimbledon 




NO por a sigui dilanti. E chileno 
Fernando Gonzalez y e argen- 
tino Juan Martin del Potro a keda 
elimina den e segundo round di 
Wimbledon, e tercer Grand Slam 
di ana, na perde contra e italiano 
Simone Bolelli y e suizo Stanislas 
Wawrinka, respectivamente. Y e 
gran sorpresa di e torneo tabata 
cu Novak Djokovic a bandona e 
torneo perdiendo contra e ruso 
Marat Safin. En tanto, ta busca 
otro Victoria e brasileno Thomaz 
Bellucci, cu lo enfrenta e aleman 
Simon Stadier, cu a yega den e 
fase di clasificacion. E caida di 
Gonzalez, number 14 di mundo 
y 15 preclasifica, no tabata den 


e calculonan, aunke tabata sa cu 
Bolelli tabata duro y ta bin log- 
rando importante resultado den e 
temporada aki. 

E chileno a perde cu score di 7-6 
(10-8), 7-6 (9-7), 3-6 y 7-6 (7-4) 
y a keda cu e gana di sigui habri 
caminda den Wimbledon, den e 
yerba tradicional y tanto biaha cu 
e hungadornan latinoamericano ta 
cai afo. Den e court 18, Gonzalez 
cu tabata tin como mihor record 
na London a cay afo den cuarto 
di final na 2005, conectando 18 
aces, contra ocho di Bolelli, pero a 
comete 32 error no forsa y a falta ta 
mas precies den instante decisivo 
di e tie-breaks. 



ATV transmision EURO 

Diahuebs 26 di JUNI 

ATV lo transmiti e wega di 

Spain vs. Russia 


2008: 


aA/\ -sej- 

±%J EURO2008 

Ainhka 

Unda lo ta mihor cu aki? 


Ayudante tecnico di 
Manchester United ta 
pidi Cristiano Ronaldo 
keda den e club 



E tecnico asistente di Manchester United a pidi Cristiano 
Ronaldo pa permanece den e club ingles. 

“Manchester United ta un team hopi special”, Carlos Queiroz 
a bisa diamars den un entrevista cu e emisora radial portu- 
gues Renascenca. “Nos por cuida e hungador y atencion cu 
e merece”. E astro portugues a proclama su deseo di bay pa 
Real Madrid. Queiroz, tambe luso a nenga di comenta riba e 
interes di Real Madrid pa cumpra Cristiano Ronaldo. 

“Mi no kier aumenta e espectaculo mediatico cu ta rondona 
Ronaldo y cu solamente ta sirbi na esnan cu no”, el a expresa. 
Cristiano, ken ta hiba cinco ana den Manchester United, a 
anota 42 gol den e temporada pasa y a yuda e club corona 
campeon den Liga Premier y UEFA Champions League. 

E keeper di Liverpool, Alvaro Arbeloa, lo ta contento si Cris¬ 
tiano Ronaldo bay di Manchester United pa bay Real Madrid. 
“Si Ronaldo bay, e ora ey United lo perde e mihor futbolista 
di mundo”, Arbeloa a bisa, miembro di e seleccion spano den 
Eurocup y ex hungador di Madrid. “Mi lo ta contento cu esaki 
bay. Lo ta fenomenal cu e bay pa Madrid”. 

Cristiano a bisa cu kier bay pa Madrid, aunke United ta insisti 
cu su talentoso atacante no ta na benta. 

E mediocampista di Spana, Xavi Hernandez, ken ta hunga den 
Barcelona a bisa diamars cu e yegada di Ronaldo lo beneficia 
e liga spano. 



Despues di hopi tempo 

Pirates ta logra gana Yankees 
pa prome biaha desde 1960 


JOSÉ Bautista y Ryan Doumit 
a dal homerun y Pittsburgh 
Pirates ta logra gana Yankees 
despues di casi mitar siglo, cu 
score di 12-5 riba Yankees cu 
su prome Victoria desde e World 
Series di 1960. 

Pirates tabata e unico team di 
grandes ligas cu no a gana Yan¬ 
kees den temporada regular y 
ta hiba 49 careda den contra pa 
19 na fabor di perde seis di seis 
contra New York entre 2005 y 
2007. T’e cu diamars, Yankees 
no a hunga un wega oficial cu 
Pirates desde 1960. 

Bill Mazeroski, miembro di 
Hall of Farne, a realisa e prome 
lansamento simbolico pa con- 
memora su historico homerun 
cu a gana Yankees na 1960, 
t’e ainda e unico cu a pone fin 
na un di siete wega den World 
Series. Y desde e comienso, 
Pirates a logra subi e team di 
New York t’e cu a logra un ven- 
taha di 7-1 den di cinco inning. 
A caba cu 19 hit, incluyendo 9 
extra base. 

E dominicano Bautista, ken ta 
bisti e number 19, a conecta 
den di cuatro inning e bataso cu 
tabata su di nuebe den tempo¬ 
rada y e prome contra Yankees 
na Pittsburgh, ademas di a co- 
incidi den number cu e historico 
nuebe homerun di Mazeroski 


na 1960. 

E zurdo Tom Gorzelanny a 
permiti cinco base por bola y 
a tolera seis hit den seis inning 


aunke solamente a conecta 47 
strike den 99 lansamento, pero 
ainda asina a gana pa di dos 
biaha den seis apertura. 

Ta pintanan 


Richie Sexson a hinka tres 
careda y e hapones Kenji Johji- 
ma a dal un homerun di dos 
careda pa Seattle, cu a probecha 
un salida malo di e habridor 
mexicano Oliver Perez pa pone 
su record na 13-25, e peor di 
Grandes Ligas. Mariners tambe 
a mehora su record historico 
contra di Mets cu 7-1. 

Dickey a acepta seis hit y a pon- 
cha cinco rival contra New York, 
cu a logra su segundo gana con- 
secutivo apenas na regresa su 
stadion despues di un gira yen 
di incidente. Un par di pelotero 
a perde y e manager nobo di 
e team, Jerry Manuel tabata 
expulsa pa reclama e umpire, 
e mesun cu e bateador boricua 
Carlos Beltran. 

Manuel tabata hisa di e puesto 


di manager despues di ta e 
entrenador di banki pa reem- 
plasa Willie Randolph, dispidi 


siman pasa y Mets a responde 
ganando e serie contra Angels 
y Rockies. 



Seattle Mariners ta logra gana New York Mets pa di dos dia sigui 


RAUL Ibanez a dal un homerun 
y a score tres, e pitcher R.A. 
Dickey a tira siete inning cu 
autoridad y Seattle Mariners a 
gana diamars cu score di 11-0 
riba New York Mets. 



SCHEDULE FOR WEEK 26 
JUNE 25 - JULY 1 

*matinee: saturday and sunday | late show: friday and saturday 


AT RENAISSANCE - ORANJESTAD 


r~R~~i 

WANTED 



NEW 


daily: 4:20 

6:20 

8:20 

10:20 


matinee: 12:20 

2:20 

late show: 

12:20 

FCT13I 

GET SMART 





daily: 4:55 

7:15 

9:35 



matinee: 12:15 

2:35 

late show: 

11:55 

rpGi 

NIM'S ISLAND 





daily: 3:50 

5:45 

7:40 

9:35 


matinee: 12:00 

1:55 

late show: 

11:30 

EG31 

THE INCREDIBLE HULK 




daily: 5:00 

7:35 

10:05 



matinee: 11:55 

2:25 

late show: 

12:35 

!OQ~ 

THE HAPPENING 





daily: 4:10 

6:10 

8:10 

10:10 


matinee: 12:10 

2:10 

late show: 

12:10 

rpGi 

KUNG FU PANDA 





daily: 3:50 

5:40 

7:40 

9:30 


matinee: 12:05 

2:00 

late show: 

11:20 

AT PASEO HERENCIA 

[apl; 

WANTED 



NEW 


daily: 4:05 

6:05 

8:05 

10:05 


matinee: 12:05 

2:05 

late show: 

12:05 

CBZ\ 

PATHOLOGY 





daily: 4:05 

6:00 

8:00 

10:00 


matinee: 12:10 

2:10 

late show: 

12:00 

r~PG~i 

NIM'S ISLAND 





daily: 3:40 

5:40 

7:30 

9:30 


matinee: 11:50 

1:50 

late show: 

11:20 


THE INCREDIBLE HULK 




daily: 4:50 

7:30 

10:00 



matinee: 11:40 

2:20 

late show: 

12:30 

□HD 

THE HAPPENING 





daily: 4:00 

6:00 

8:00 

10:00 


matinee: 12:00 

2:00 

late show: 

12:00 

r~PG~i 

KUNG FU PANDA 





daily: 3:45 

5:40 

7:30 

9:20 


matinee: 12:00 

1:50 

late show: 

11:20 

1 DRIVE-IN June 26 - June 29 1 

m~i 

SEX AND THE CITY 





Thursday: 8:00 

Friday: 

8:00 & 10:30 1 

CAR CRASH 

FG^13 

INDIANA JONES 4 



EVERYDAY 


Saturday: 8:00 & 10:30 Sunday: 8:00 

Kico ta determina decision di mayor ora scohe centro di mucha 



NA luna di februari Fundacion 
Pa Nos Muchanan (FPNM) a 
tuma e iniciativa pa cuminsa 
un investigacion pa haya sa e 
motibo cu tin un concentracion 
mas grandi di centronan di 
cuido di mucha pabou di brug 
compara cu pariba di brug. 

Dor di e investigacion aki FPNM 
kier a haya sa e motibonan di 
mayor y demas famia di mucha 
di 0 pa 12 aha pa scohe centro 
di mucha. 

Centro di mucha ta un pa- 
labra cu ta incorpora tur tipo 
di cuido y guia cu muchanan 


ta haya pafo di cas. Esakinan 
ta pasadia/daycare, créche, 
speelschool, peuterschool y 
traimerdia. 

Un practicante studiando peda- 
gogia na Hogeschool Fontys 
(Hulanda) a haci e investiga¬ 
cion aki. E investigacion a tuma 
lugar via un lista di pregunta 
na mayornan y gerente di 
aigun centro di mucha den tur 
6 districto. Den cada districto a 
scohe segun e metodo: e centro 
cu mas mucha y e centro cu 
menos mucha. Den e centronan 
ey (12 total) a haci pregunta na 
mayornan y e gerentenan. Du- 


rante un encuentro diabierna 
20 di juni na FPNM a presenta 
e resultadonan principal di e 
investigacion aki. Na e ocacion 
aki tabata presente ministro 
sra. Marisol Lopez-Tromp, y 
representantenan di diferente 
sector cu directamente of in- 
directamente tin di haci cu e 
investigacion aki. 

Aigun informacion comparti 
e mainta aki ta cu di e 192 
mayornan cu a participa den e 
encuesta : 

46,6% tin un salario di menos 
cu 2000,- florin pa luna. 

50% ta mayornan soltero cu un 
promedio di 3 yiu. 



Un otro informacion cu a resalta 
ta cu hopi di e mayornan ta tra- 
hando den e sector di horeca. E 
intencion cu e resultado aki ta 
pa formula aigun recomenda- 
cion pa e diferente gremionan 
den sector laboral, di gobierno, 
centronan di mucha, e tereno di 
trabao cu ta regarda acohida di 
mucha y pa FPNM mes. 

E presentacion a culmina cu e 
peticion pa e invitadonan na e 
presentacion pa aporta cu re- 
comendacion. Den e simannan 
venidero FPNM lo finalisa e ra- 
port aki. Nos ta spera cu e lo por 
aporta pa concientisa diferente 
gremionan den nos comunidad 
cu no tin un solucion cu ta pas 
pa tur sector den nos comuni¬ 
dad na momento cu ta papia 
di alohamiento di mucha. Na 


di dos lugar solucion integral 
di problemanan cu mayornan 
soltero ta confronta cune riba 
termino largo ta beneficia de- 
saroyo sano di nos muchanan. 
Riba termino cortico e ta benefi¬ 
cia e dono di trabao relaciona cu 
productividad di su trahador. 
Nos ta spera cu esaki lo ta inicio 
di un proceso di deliberacion 
pa yega cu tur gremio den nos 
comunidad na recomendacion- 
nan cu lo beneficia muchanan 
den nos comunidad riba plazo 
largo y cortico. 

Pa mas informacion of pre¬ 
gunta interesadonan por tuma 
contacto cu Fundacion Pa Nos 
Muchanan na telefon 583 4247 
of 588 0856. Ademas por haci 
uso di nos email adres info@ 
fpnm.aw . 


Beautiful Sun Montessori School cla pa habri su portanan 


ARUBA awor tin un opcion nobo y 
unico den scol pa muchanan di 3 pa 6 
aha di edad. Beautiful Sun Montessori 
School, localiza den e area di Balashi, 
ta bay habri su portanan na augustus di 
e aha aki. E scol ta ofrece un alternativa 
novedoso pa mayornan buscando pa 
duna nan yiunan un educacion integral 
den ambos lenguahenan di Ingles y 
Hulandes. 

Basa riba e sistema educacional di 
Montessori, e scol su curriculum ta in- 
clui lesnan den matematica, lenguahe, 
geografia, desaroyo di e zintuigen, bo- 
tanica, y actividadnan di bida practico. 
E scol lo wordo dirigi dor di Susanne 
von Saalfeld, kende tin un Master’s De- 
gree den Educacion, y ta un specialista 
entrena den e sistema educacional di 
Montessori. 


Un dia tipico na Beautiful Sun Montes¬ 
sori School 

E dia escolar na Beautiful Sun Montes¬ 
sori School lo cuminsa pa 8 or di mainta 
cu actividadnan pafo den e scol su cura 
amplio. E mainta ta continua cu 3 ora di 
sinamento intensivo cu materialnan di 
ensenansa specialmente disena. 

Un maestra y un asistente ta bai duna 
lesnan individualmente y den grupo den 
tur e areanan di e curriculum. Almuerzo 
lo wordo sirbi na un mesa manera di 
cas, y e cuminda ta bay ta bon balansa y 
aproba dor di un nutricionista di afo. 
Despues di merdia e muchanan lo dis- 
fruta lesnan di Spano of yoga y tambe 
participa den creacion di proyectonan di 
arte y musica. E muchanan contento aki 
lo despedi di e scol pa 2 or di merdia. 

E filosofia di Montessori 


E educacion di Montessori ta reconoce 
cu e prome ananan di un mucha ta hun- 
ga un rol sumamente importante den 
formacion di intelecto y personalidad 
humano. Durante su prome 6 ananan 
di bida e muchanan ta siha sin esfuerso 
cu e ayudo di loke Maria Montessori, 
e origenador di e metodo di educa, ta 
yama “the absorbent mind”, e “mente 
absorbente”. 

Dor cu e muchanan n’e edadnan aki ta 
desea informacion di e mundo rond di 
nan, e curriculum di Montessori ta dis- 
ena pa trece un variedad rico di stimu- 
lacion den e klas. 

Manera ms. Von Saalfeld ta splica, “Mon¬ 
tessori ta reconoce tambe cu cada mucha 
tin su manera unico di siha. Gran parti 
di e lesnan ta wordo duna individual¬ 
mente, respetando e nivel di cada mucha 


su desaroyo personal. 

E klas ta hunta muchanan di varios edad 
(3 pa 6 aha) ya cu sinamento via otro 
studiantenan y yudamento di otro ta un 
parti integral di e dia escolar. Den un klas 
di Montessori no ta inusual pa wak un 
mucha di 6 aha dunando les di leternan 
na un mucha di 3 aha of lesando un buki 
pa un mucha mas hoben.” 

Haya sa mas 

Actualmente Beautiful Sun Montessori 
School ta aceptando studiantenan di 
3 pa 4 aha di edad y ta habri pa fami- 
anan buscando un forma di sinamento 
mas alegre pa nan yiunan. Espacio pa 
aha escolar 2008-2009 ta limita. Pa 
mas informacion tocante Beautiful Sun 
Montessori School bishita nan website: 
www.montessoriaruba.com of yama 
libremente na (297)-738-9277 

Prome hipoteca otorga pa Pension Entrenamento Gruponan 
Fund Tourism Sector Negativo di ATHA 



E prome firmamento di hipo¬ 
teca pa fondo di pensio di sec¬ 
tor turistico a tuma luga na 
oficina di notario Yarzagaray 
na Dakota, den presencia di tres 
miembro di directiva, repre- 
sentando e dunadornan di tra- 
bou y empleadonan di e fondo 
di pension, Paul Vandormael 
y Lisette Mohammed respec- 
tivamente, como tambe un di 
e fubndadornan di e fondo, 
Harold Malmberg. 

Director Gerente Sanaa Bergen 
ta raporta cu ta un beneficio 
nobo. E fondo di pension awo 
ta ofrece su miembronan e 
posibilidad di refinancia cu un 
hipoteca di 8.5% interes. 
Despues di un proceso scru- 
puloso di screening, e prome 


empleado beneficiario ta Amy 
Spagnola di De Palm Tours. 
Sanaa Bergen ta raporta cu 
esaki ta algo hopi special, ya 
cu Harold Malmberg ta un di 
e fundadornan di e fondo, na 
1995, y tur empleado di su com- 
pania, De Palm Tours, ta afilia 
cu e Fondo di Pension. 

“Danki pa a haci esaki un re- 
alidad,” Amy a bisa. “Mi ta 
contento cu mi por a bira e 
prome di nos tur. Mi sa cu 
futuro aplicantenan tambe lo 
beneficia di e proceso y cu e 
placa cu mi ta scapa lo wordo 
uza pa algo bon. Ora mi haya 
mi Masters degree bo lo sa, bo 
tambe a yuda pa haci’e posibel.” 
Paul Vandormael, un miembro 
di directiva representando 


e dunadornan di trabou, ta 
declara cu Pension Fund Tour¬ 
ism Sector a tuma un paso 
importante den duna servicio 
na su miembrecia. E prome 
hipoteca a wordo duna. E in¬ 
teres di hipoteca di PFTSA ta 
na un nivel competitivo, e ta 
agrega, dunando miembronan 
e oportunidad di ta dono di 
nan mesun propiedad y pa un 
prijs razonabel. “Nos ta spera 
cu hopi hipoteca sigui. Den e 
manera aki PFTSA ta contribui 
na bienestar di su miembronan 
y pa haci Aruba un isla feliz”. 
Lisette Mohamed, un miembro 
di directiva representando e 
empleadonan, ta bisa cu e ta 
orguyoso di e directiva suma- 
mente dinamico, cu ta percura 
pa e fondo ta solido pa asina 
participantenan por tin confi- 
anza cu nan placa ta bon cuida, 
ademas di ta traha pa provee 
miembronan cu mas beneficio 
pa asina nan por disfruta di 
beneficionan di balor adicio- 
nal, banda di spaarmento pa 
pension. “E tempo moderno 
ta yama pa creatividad,” e ta 
agrega, “y e iniciativanan in- 
teresante aki ta hopi bonbini.” 
Como un di e fundadornan 
di Fondo di Pension, Harold 
Malmberg ta declara cu e di¬ 
rectiva tabata cauteloso pa loke 
ta e avenidanan financiero cu 
ta habri pa e fondo na Aruba. 
“Nos kier a uza e fondonan 
den un manera adecua, den un 
area di riesgo minimo. E placa 
genera for di contribucionnan 
di miembronan, ora e ta wordo 
utiliza pa extende prestamonan 
na empleadonan cu ta miem¬ 
bro, ta cumpli cu dos funcion 
importante, e prome ta pa of¬ 
rece prestamonan cu un interes 
razonabel y e di dos ta pa uza 
e fondonan di PFTSA den un 
area di riesgo minimo, cu bon 
potencial pa crecemento. 
“Semper tabata nos meta,” e ta 
conclui, “pa crece e fondonan 
den tal manera cu nos emplea¬ 
donan por depende riba un en- 
trada adecua despues di henter 
un bida di traha duro”. 


ASOSACION Trabao 
di Hubentud na Aruba 
(ATHA) ta contento con e 
acogida p’e entrenamen¬ 
to di gruponan negativo 
a ricibi serca e persona, 
instancia, organisacion, 
departamento, fundacion, 
asocacion, scol, lidernan 
di grupo hubenil, rep- 
resentante di organisa¬ 
cion religioso y demas 
personanan interesa cu a 
inscribi pa participa na e 
proyecto cual ta di sumo 
importancia p’e comuni- 
dad Arubano. 

ATHA lo trece for di Madison Wisconsin Dr. Dan Feaster, kende ta 
director, psigoterapistay educador di “Samartan Counseling Cen¬ 
ter”. Dr. Feaster tambe ta autor di e manual di “Youth in Destruc- 
tive Groups: Cult, Occult/Satanism, Gang and Hate Groups”. 

Dr. Feaster tambe ta un di e facilitadornan di “National Gang 
Crime Reasearch Center y el a presenta na diferente conferencia 
nacional y internacional den e ultimo 28 ana riba e tereno di 
culto, satanismo y gang. Alabez e ta un di e editornan di “Journal 
of Gang Crime”. Dr. Feaster ta miembro di “The Leo Ryan Educa- 
tional Foundation” cual organisacion internacional cu ta vigila e 
desaroyonan tocante culto. 

Dr. Feaster tin “Master in Social Work degree”, “Master of Divinity 
Degree” y “doctorate in Pastoral Counseling”. Tambe Dr. Feaster 
pa duna programa di entre otro counseling, prevencion y trata- 
mento den e areanan ariba menciona. 

ATHA tin cu informa cu e entrenamento riba e dianan 25-26 di 
juli ya caba no tin mas lugar pa mas participante. Lugar di entre¬ 
namento lo ta n’e auditorio nobo di Colegio EPI na ex MTS. 


Servicio di Impuesto ta recorda su clientenan: 

Dia 30 di juni proximo ta ultimo 
dia pa paga e di tres kwartaal 

Di e impuesto di vehiculo di motor 2008 

SERVICIO di Impuesto ta recorda tur dono di vehiculo di motor 
cu dia 30 di juni 2008 

proximo ta e ultimo dia pa paga e di tres kwartaal di e impuesto 
di vehiculo di motor 

( motorrijtuigenbelasting ) 2008. E di tres kwartaal aki ta trata e 
lunanan juli, augustus y september y e pago di e impuesto mester 
sosode delanta, esta prome cu juli cuminsa. 

E clientenan por haci nan pago na oficina principal na Oranjestad 
of na un oficina auxiliar na Paradera, Santa Cruz of San Nicolas. 
Alabes Servicio di Impuesto ta recorda cu no ta posibel pa haci 
pago di e impuesto di vehiculo di motor cu cheque personal sino 
cu placa cash of debit card. Pa un servicio mas rapido no lubida 
di trece e recibo(nan) di pago di e ana aki. 

Servicio di Impuesto ta conseha tur cliente cu ta paga den termino 
pa tene cuenta cu e terminonan legal y haci e pagonan manera 
stipula. Esaki ta importante pa evita cualkier inconvenencia y 
tambe durante control di polis. 

Produccion di Suzuki 
Swift a surpasa un miyon 



TABATA na fin di mai ultimo, 
cu produccion di Suzuki Swift a 
surpasa caba un miyon auto. 
Suzuki a cuminsa cu produccion 
di e modelo Swift na september 
2004 y awe por mira cu den 3 
ana mas 8 luna, ya caba nan a 
surpasa un miyon auto produci. 
Swift a logra e meta aki den un 


minimo di tempo, compara cu 
otro autonan compact produci 
pa mesun Suzuki. 

Modelo Swift ta ser bendi na 
mas di 115 pais rond munco y 
na Aruba, Swift ta obtenibel for 
di 2006. Ultimate Automobiles 
N.V., t’e repesentante exclusivo 


di Suzuki na Aruba y e agencia 
aki ta dispuesto pa comproba 
con economico e auto aki ta. 
Pa mas informacion, di un 
Suzuki Swift, tur hende ta 
mas cu bon bini na Ultimate 
Automobiles N.V. cu ta situa na 
Sabana Blanco. Por yama tel. 
583-9800. 


Yiu di nos amigonan, Kitland y Devi 


Terren Chong a gradua na Hulanda 



AMSTERDAM/WILLEMSTAD - E Curasoleno Terren Chong a gradua pa su preparacion IT Audit 
Post Doktoral na Facultad di Siencia Economiko y Siencia Empresarial na Vrije Universiteit Amsterdam 
y logicamente cu pe hecho aki el a ricibi felicitacion caluroso di su orguyoso mayornan Kitland y Devi 
Chong y su demas famianan na Corsow y Hulanda. Terren Chong awor por hiba e titulo di Executive 
Master of IT Auditing y aplicå e siencia aki y despues di cumpli cu cierto normanan di experencia 
por afiliå na Nederlandse Orde van Register EDP-Auditors (NOREA) y keda calificå como Register 
EDP-Auditor (RE). Terren ta empleå como IT-auditor ne firma Ernst & Young Advisory, Technology 
& Security Risk Services na Den Haag. Di parti di nos di AWEMainta, recibi nos felicitacion. 


Limpieza di nos bario ta nos responsabilidad: 


Nos a hacie limpi y 
nos lo want’e limpi 



E habitantenan di e barionan Esso Heigths, Nijhoffstraat, 
Weg Kust Batterij, Kust Batterij y de Vuyst den e uitimo 
simannan di mei a haci nan bario limpi. Nan a yuda otro cu 
no tabata tin manera pa yega na e baki cu ya tabata den nan 
cercania. Riba 2 diasabra sigiente nan a logra yena un total 
di 10 baki cu sushi pafo di cura y sushi grandi. Cu tur esaki 
nan ta considera e limpiesa un exito. E portretnan ta indica 
e diferente manera con e desperdicio a wordo transporta 
na e bakinan, esta cu garochi, container/tooter y garetia. 
Otro a haci uso di nan auto of pick-up y a duna otro un man, 
asina demonstrando e union pa logra un bario mas limpi. 
.Tin cu asta a cap mata, aigun a piki sushi canti caminda y a 
yena saco cu botter, bleki y ‘foambox’. Esaki demostrando cu 
nan ta sinti nan mes responsabel, pa nan tin un comunidad 
sano y limpi. 

Un felicitacion grandi ta bai na tur habitante di e barionan di 
Esso Heigths, Nijhofstraat, Weg Kust Batterij, Kust Batterij y 
de Vuyst cu a duna nan aporte pa conhuntamente nos por a 
haci e limpiesa posibel. Tambe na e companianan Mourik y 
Serlimar, otro instancia manera AHATA y Valero Volunteer 
Comittee pa nan yudansa técnico y consistiendo di material. 
Y sin falta esnan cu a percura pa cuminda, bebida y cuki pa 
tur trahado, esta B 55, supermercado Double Happy, All 
Drive Car Rental, AHATA y Valero Volunteer Comittee y e 
polis di bario Kenneth Phillips. 

Nos a detecta aigun aspecto cu ta conduci cu nos bario ta 
bira sushi y ya a cuminsa traha riba esey. Asina nos lo no 
solamente haci e barionan limpi si no tambe manten’e nan 
limpi. E habitantenan di otro bario ya a duna di conoce cu 
nan tambe kier haci nan bario limpi. Esaki mester continu- 
acion y tambe por y lo hana su debido atencion. Cu easki un 
danki di parti di comicion Waste-Rec (Waste-management 
& Recycling) Environmental Committee. 

Graduadonan di Kukwisa Kleuterschool 



DIABIERNA anochi tabatin celebracion di grad- 
uacion na Kukwisa Kleutershool na Pos Chiquito. 
Tabatin alrededor di 37 graduado, kendenan tur 
a slaag pa sigui pa 1ste klas. Riba e foto por mira 
e ambiente cu tabata reina e anochi inolvidable 
aki, sigur p’e muchanan aki, kendenan tabata 
hopi emociona. Nos felicitacion y sigui asina, 
pasobra e caminda ta largo ainda. 






hits riba un 


Diabierna 16 I uni 2008 


Danki pa haci AWEMainta 
e corant na papiamento 
riba internet mas lesa 
na Aruba y rond mundo 



atartli ufo** 





‘AWEMainta.com 

Formulario di declaracion di winstbelasting 2007 a sali 

E fecha oficial di otorgamento ta 16 di juni 2008 


SERVICIO di Impuesto ta informa cu 
actualmente e formularionan di de¬ 
claracion 

di winstbelasting 2007 ta wordo parti. 
E fecha oficial di otorgamento ta 16 di 
juni 2008 y pa e fecha aki tur empresa 
cu ta cai bao winstbelasting (p.e. un 
N.V.) mester a ricibi su formulario. Si 
pa un of otro motibo un empresa no a 
ricibi su formulario, e mester busca un 
duplicado na Servicio di Impuesto mas 
pronto posibel. 

Entrega dentro di 2 luna 
Cada empresa cu a ricibi e formulario di 
declaracion menciona, tin 2 luna pa yena 
y entrega esaki. E ultimo dia pa entrega 


e formulario ta 18 di augustus 2008. Ta 
importante pa tene cuenta cu e termino 
di 2 luna aki, ya cu e empresa ta core 
riesgo di haya boet si e no entrega su for¬ 
mulario of si e entreg’e laat. Den caso cu 
e empresa no ta alcansa pa cumpli cu e 
entregamento di e formulario dentro di e 
termino di 2 luna, ta posibel pa pidi pro- 
longacion di termino. Pa esaki, e cliente 
mester entrega un peticion no mas tarda 
cu dia 18 di augustus proximo. Servicio 
di Impuesto lo por prolonga e termino 
te cu dia 31 di december 2008. 

Buki di aclaracion 

Pa e clientenan por haya un aclaracion 
specifico riba e partinan menciona den 


e formulario, Servicio di Impuesto ta 
manda tambe un buki di aclaracion 
hunto cu e formulario. Tanto e for¬ 
mulario di declaracion como e buki di 
aclaracion ta disponibel riba e website 
www.siad.aw. 

Mester remarca cu e cliente por down- 
load e formulario di declaracion for di 
internet solamente pa uzo priva y no 
pa entrega na Inspector como un docu- 
mento oficial. 

Servicio di Impuesto ta haci un apelacion 
na tur empresario pa yena e formulario 
cu atencion y contesta tur e preguntan- 
an, haciendo uzo mas tanto posibel di e 


buki di aclaracion. Despues ta entrega e 
formulario hunto cu e relato anual, esta 
e balans y e cuenta di ganashi y perdida 
(balans en winst- en verliesrekening) 
hunto cu su respectivo aclaracion. E 
documentonan aki ta importante pa In¬ 
spector por haya un bistå cla di e manera 
cu a calcula e ganashi di empresa. 

Trece copia 

Por ultimo Servicio di Impuesto ta pidi 
su clientenan pa ora di entrega e formu¬ 
lario trece un copia tambe di esaki pa por 
pone un stempel riba dje. Esaki ta facilita 
e entregamento y e cliente ta keda cu e 
prueba di entregamento riba e copia di 
su formulario. 


i 


Mientras cu AVP ta traha na bienestar di nos hendenan 

MEP ta neglisha desaroyo di nos isla 


DIADOMINGO ultimo e 
programa radial di tur siman 
di AVP a wordo transmiti for di 
Pos Chiquito for di cas di famia 
Fabian. Politiconan invita pa 
dirigi e programa tabata tur di 
pariba di brug. Desiree Croes 
y Clarisca Velasquez, tur dos 
procierto di Pos Chiquito, a 
habri e programa hunto cu 
parlamentario di fraccion di 
AVP, Mike de Meza. 

Clarisca Velasquez a habri 
e programa deseando tur 
oyente di e programa un bon 
atardi y bon bini y tambe a 
gradici henter famia Dabian 
pa nan hospitalidad. Clarisca 
a elabora riba e esfuerzonan 
di lider di AVP, Mike Eman 
y miembronan di fraccion di 
AVP, Benny Sevinger y Ar¬ 
thur Dowers na Hulanda. En 
principio e delegacion di AVP 
a bay Hulanda pa atende e 
tri-partite cu a tuma lugar e si¬ 
man ultimo na Hulanda. Pero 
manera semper, partido AVP 
cu tin un vision y iniciativa 
mas amplio y diferente cu otro 
partidonan den Parlamento a 
tuma delantera den un cati- 


dad di asunto cu ta regarda 
nos pueblo. 

E prome tabata ta e asunto 
di e fianzanan di estudio di 
IBG cu a bira asina halto y 
consecuentemente impagabel 
pa ex-studiantenan di Aruba. 
E Euro a subi asina drastico 
cu practicamente fianzanan 
hasi aigun aha pasa, awor ta 
costa 3 biaha mas pa paga 
bek. Esaki AVP kier trece un 
cambio aden y a atende esaki 
cu Minister di Ensenansa, 
Plasterk cu a splica cu esaki lo 
tene debido cuenta cu ne. Di 
otro banda, manera semper, 
otro fraccionan cu no tin e vi¬ 
sion pa e tipo di iniciativanan 
aki, a core den pasonan di AVP 
y grita cu nan tambe a yuda. 
Den opinion di AVP, “the more 
the merrier” asina e asunto 
por wordo drecha mas liher. 
Di su banda, Desiree Croes, a 
papia ariba dolor di tur dia cu 
ex-studiantenan ta pasa den 
dje pa motibo di e subida di 
Euro. Banda di ta educadora, 
Desiree Croes ta tambe un 
hurista ta enfrenta e tipo di 
casonan aki frecuentemente. 
E problema mas grandi ta 


entre esnan cu no a logra caba 
nan estudio. Pa e motibo aki 
nan no ta gana un salario 
halto, pero mescos cu e otro 
ex-studiantenan, si nan tin di 
paga un estudio 3x mas cos- 
toso cu originalmente e tabata 
ta. Esaki ta trece hopi famia 
den problemanan financiero 
grandi. Y si tene na cuenta 
cu un gran parti di esnan cu 
bay studia na Hulanda no 
ta logra caba e cantidad di 
e tipo di studiantenan aki ta 
alarmante. E situacion di re- 
conocemento di diplomanan 
di Aruba na Hulanda tambe 
ta un topico cu Desiree Croes 
ta contento cu partido AVP a 
sa di pone su debido atencion 
riba dje. 

Mike de Meza, di su banda a 
trece padilanti e sufrimento 
di e habitantenan di Pariba 
di Brug cu a wordo neglisha 
flagrantemente pa e gobierno 
di Nel Oduber. Un ehempel 
Cardinal ta Joe Laveist Sport 
Park. Practicamente e sport 
park aki ta sera pa motibo 
di ta den un situacion asina 
decai cu hende no por cana 


eyden sin peligro. Y e sport 
park aki a wordo neglisha pa 
e simpel motibo cu e tabata 
un proyecto original di gobi¬ 
erno di AVP. Pa e gobierno di 
MEP e no ta un proyecto di 
pueblo di San Nicolas, e ta un 
proyecto pa boycotea. Tristo, 
pero berdad, con un gobierno 
por neglisha su mesun pueblo 
di e estado aki. 

Finalizando e programa, e 
politiconan di partido AVP a 
elabora tambe riba e logro 
di tanto lider di partido Mike 
Eman pa cu e cambio den 
kieswet den Reino. Aigun 
aha pasa Mike Eman y Benny 
Sevinger, cu asesoramento 
di dr. Mito Croes a entrega 
un caso na corte caminda ta 
atende e hecho cu kieswet ta 
discriminatorio contra Aru- 
biano y Antiyanonan. Un 
Hulandes, sea Europeo of 
Caribense cu ta biba pafor di 
Reinio tin e derecho di vota 
pa Parlamento Europeo. Di 
otro banda e Hulandesnan 
Caribense, no tin e derecho 
aki. Esaki esencialmente ta 
un contradiccion den kieswet 
y consecuentemente e caso 


Eman/Sevinger a yega te den 
cortenan mas halto Europeo. 
Awor ta na turno Tweede 
Kamer pa duna su aprobacion 
despues cu Gobierno Hulan¬ 
des a entrega e proposicion 
pa haci cambionan di kieswet 
den Reino. Practicamente esa¬ 
ki kiermen cu Arubianonan y 
Antiyanonan no por wordo 
discrimina mas den e sentido 
aki. 

Obranan grandi por wordo 
logra ora cu acepta cu un pais 
ta consisti di hende y un co- 
munidad di bisina y rumanan. 
E situacion cu nos ta na e mo- 
mentonan aki aden ta indica 
cu partido MEP ta kere cu un 
pais unicamente ta consisti di 
enemigonan politico. Aruba 
ta un pais y su habitantenan 
mester por traha cu otro, 
enbes di contra otro. Partido 
AVP ta mustra di tin un vision 
pa pais Aruba y tambe tin 
iniciativanan concreto awor 
caba for di oposicion. 

E programa radial di tur si¬ 
man di partido AVP ta wordo 
transmiti for di un bario tur 
diadomingo pa 3:00PM. 

Esnan cu debe 
boet, mester 
keda pendiente 

DIAMARS polis a sigui cobra 
boet atråsa. En total nan a 
bishita 21 cas, unda nan a haya 
placa di 4 persona. Nan 4 a paga 
hunto mil florin. 

Polis no a logra localisa 9 per¬ 
sona cu no tabata na cas, mien- 
tras cu uno a bay biba den 
exterior. Otro persona su cas 
tabata bashi. Un persona so a 
bai KIA. 


Supervisor ta gara menor di 
edad cu basta cos horta 


ASISTENCIA di polis a wordo pidi diamars merdia pa 11.30, den 
un supermercado, unda e supervisor a gara dos mucha muher di 
respectivamente 14 y 17 aha hortando. E supervisor a mira nan 
ta actua basta nervioso banda di e reki di cosmetica y a bay mira 
kico ta pasando. 

Mesora el a ripara cu esun di 14 ana, tabatin un tas di baby hunto 
cune, cu tabata basta pisa. Den dje tabatin basta articulo horta. 
E supervisor a pidi nan pa bay den oficina cune, y a yama polis. 
Den oficina, nan a admiti cu nan a purba di horta e cosnan. Polis 
a bai cu nan warda, unda nan a papia cu nan y despues cu nan a 
haya un bon scual, nan por a bay cas. 


Choller ta traha 
buraco den 
muraya p’e horta 
cerbes 

POLIS ta bay diamars merdia 
pa 11.30 na The Paddock, unda 
un trahador a haya e choller 
E.D. cu un cantidad di cerbes 
horta. N’e sitio polis a papia 
cu e manager G.K. naci na 
Hulanda di 35 aha, kende ta 
bisa polis cu e trahador a bin 
tempran pa haci limpi y a topa 
cu E.D. ta pisca cerbes for di 
un buraco. 

E manager ta bisa cu e trahador 
a kita 12 boter di cerbes for di 
dje. Ora cu polis a yega E.D. no 
tabata mas n’e sitio. 

Muher rabia ta 
manda su rival 
cu awa di chlorox 
den cara 

PROBLEMA di jaloers a pone 
cu dos rival a enfrenta otro. E 
muher N.J.R. naci na Haiti di 
35 aha, diamars atardi ta bay 
Warda di Polis y ta denuncia 
na polis cu un muher a dal’e cu 
awa di chlorox den su cara. 

E ta bisa polis cu el a bay pa 
reclama e muher, como cu e sa 
cu e muher ta cu su amigo. El a 
bisa polis cu el a haci e muher 
aigun pregunta, pa cual a start 
un discusion formal. 

E rival a rabia y a coy un hem- 
chi cu awa di chlorox y a bente 
den su cara. 

N.J.R. a bisa polis cu el a bai 
poli como cu e awa a cay den 
su wowo. El a haya un carta 
di dokter. Polis a papia cune y 
a bise cu nan mes ta bai papia 
cu su rival. 


II 

AD PATRES 

f u n e r a 1 h 


van Rcnsselaerstraat 2 

San Nicolas - Aruba 

E-mail: adpatresfø setar net.a\v 


O m e 

Tel.: (294) 584-2299 
584-8413 
Fax: (297) 584-2266 


Anuncio pa corant pa Dialuna 23/6/08 

Cu honda pena pero conforme 

cu Dios su boluntad nos ta participa fayeeimento 


José Maria Dirkz 

Mihor conosi como “Joe” 

6-8-1918/21-6-2008 
Ex empleado di Lago 
Ex empleado di A.P.A (waf) 

Na nomber di su yiunan: 

Edgard Dirkz na Hulanda 
Ronald Dirkz 
Greta Thijsen-Dirkz 
Ricardo y Marieta v/d Linden- Dirkz 
Rita Dirkz 
Mirella Dirkz 

Barbara y Conchetto Scalora- Dirkz na Hulanda 
Honoria Dirkz y Adry Geerman 
Nieto y Bisanieto nan: 

Lucien Winklaar 
Nelson Dirkz y yiu y Famia 
Milangela Dirkz y yiunan 
Morela Dirkz y Richard Jansen y famia 
Marushka y Morry Hatami y famia na Hulanda 
Haydelyn y Surendranath Chuckaree y yiunan 
Lisbeth Thijsen y yiu 
Ricardo, Richenelly y Rishenna 
Angelo y Nathalie Winklaar y yiunan 
Angele, Ashlyn Winklaar 
Marlon Winklaar y yiunan 
Alessandra Scalora y Davide Scalora 
Kimberly, Adrielle, Asha, Orlin 
Famianan: Andromita Nava-Camacho y yiunan 

Jorge y Senora Nava i yiunan 
Wevering na Curacao 

Famia: Dirkz, Thijsen, Geerman, Winklaar, v/d Linden, 

Chuckaree, Hatami, Jansen, Nava, Camacho, 
Koolman, Bikker, Oduber, Hernandez, Vries, T 
romp, Fuentes, Kock.Y demas Subrina y Subrin- 
onan. Ex coleganan di Lago y A.P.A.(waf), su 
amigonan di cuerpo Policial cu Semper a sa di 
dune un man 

Ta ivita tur amigo, bisina y conocirnan pa asisti na e acto di entiero 
cual lo tuma lugar 

Diahuebs 26 di Juni, 2008 pa 4’ or di atardi saliendo for di Misa 
Fatina na Dakota y despues pa Santana Catholico na Santa Cruz. 

E restona mortal di “ José Dirkz” lo ta reposa for di 2’ or di atardi 
na Misa Fatima na Dakota. 

Nos disculpa si den nos dolor nos por a lubida un familiar 

Adres pa condolencia: Poschiquito 245-1 


di: 



Homber no kier keda mas dia 
sin euminda cushina 

POLIS ta bay diamars mainta pa 6’or na un cas den Dieselstraat, 
pa un problema entre pareha. Ora cu polis a yega a resulta cu e 
problema ta pa motibo cu e muher tin 3 dia sin cushina, loke a 
pone cu e homber a rabia formal. 

E homber bon rabia ta pone polis na altura cu e muher tin 3 dia 
cu e no ta haci euminda pe. Polis a papia cu e muher, F.R.W. naci 
na Aruba di 57 aha, cu a preocupa cu e homber su rabiamento 
y a bisa polis cu e tin su motibo dicon e no a cushina. Polis a 
intermedia. 


II 


AD PATRES 

funeral h 


\an Rcnsselaerstraat 2 

San Nicolas - Aruba 

E-mail: adpatres(« setarnet.aw 


m e 

Tel.: (294) 584-2299 
584-8413 
Fax: (297) 584-2266 


“Als ik de dag van morgen er niet meer ben 
huil dan niet om wat ten aarde is gedragen” 

zie me leven op zachte westenwinden, 
over een uitgestrekte zee in ’t avondrood 
in het silhouet van een meeuw zo wit 
zie de tederheid in een klaproos zo broos 
voel me in de korrels zand in jouw hånd 
-Hendrik Hoogland- 

Bedroefd, maar dankbaar voor alles wat zij voor ons heeft betekent, 
geven wij kennis dat vredig is ingeslapen onze moeder, schoonmoeder, 
grootmoeder, overgrootmoeder en tante; 

Mevr. Nita Elsie Santjes 

Beter bekend als Nurse Santjes bij de ex-Lago Hospital 
* 10 November 1916 + 23 Juni 2008 

Namens haar kinderen: 

Eveline en Olof Jolles-Santjes (Nederland) 

Michael en Stella Ramharakh-Wout 

Kleinkinderen: Saskia Ramharakh 

Ingmar en Sharlene Ramharakh-Bitorina 
Anita en Rory Grashuis-Jolles ( Nederland) 

Achterkleinkinderen: 

Masai en Savi Grashuis (Nederland) 

Ashanti Phillips 

Diana Wong-A-Soy en familie 
Errol Wong-A-Soy en familie (Nederland) 

Waldy Samson en familie 

Linda Schnog-Richardson en familie 

Dorien Hoen en familie, Familie Provence 
Vrienden van de Bingo en Canasta Club 

Calvert en Maria Cilié-v.d.Biezen en familie 

Ondunk, Jolles, Wout, Grashuis, Bitorina, Cilié, 
Volkerts, Ter Maten, Wong-A-Soy, Hoen, Samson. 
Personeel van Huize Maristella. Alle overige 
familie en vrienden die wij door ons verdriet zijn vergeten. 

Ter aarde bestelling zal plaatsvinden op Donderdag 26 Juni 2008 om 
11:00 in de ochtend te Misa S ta. Theresita in San Nicolas om 
daarna te gaan rusten op de katholieke begraafplaats in Zee wij k, 
San Nicolas. 

‘Nita’ zal opgebaard liggen om afseheid te nemen van 9:00 tot 10:30 ‘s 
ochtends te Misa Sta. Theresita. 

Gelegenheid tot condoleren: Woensdag 25 Juni 2008 van 19:00 tot 
21:00 

te Ad Patres Funeral Home in San Nicolas. 

In plaats van bloemen of krans zal de familie het zeer op prijs stellen 
als u wat wilt doneren voor een liefdadigheidsinstelling. ‘Nita’ was een 
vrolijk mens en wij vragen beleefd om geen rouwkledij aan te trekken. 
Na de begrafenis a.u.b. geen rouwbeklag aan huis. 


Nicht en Neven: 

Petekind: 

Vrienden: 

Buren: 

Overige Familie: 

Polis ta confisca biga, machete St. Michael School ta celebra 
y cuchiu den pelea di famia 50 ana di existencia... 


ASISTENCIA di polis ta wordo pidi cu urgencia na un cas na Jan 
Flemming, diamars 11 or di anochi, unda lo tin un pelea andando 
y tambe lo tin arma. 

Ora cu polis a yega n’e cas, nan ta topa cu un grupo di persona 
para pafo di e cas y nan tabata pleita y menasa otro. 

Polis ta papia cu e homber R.A. di 36 ana, kende tabatin un biga 
den su man. Polis a bis’e pa benta e biga abao. E ta bisa cu su tata 
di 76 ana, y un ruman homber di dje di 46 ana, hunto cu aigun 
mucha homber un dia prome a bringa cune. 

R.A. ta bisa cu e problema a sigui. Mientras cu polis ta papiando 
cune, nan ta mira cu e tin un cuchiu tambe den su saco. 

Mesora polis a ordene pa benta e cuchiu tambe abao. Un banda 
tabatin su mama para, kende tabatin un machete den su man. 
Polis a manda tur hende cu ta para ey bao for di e lugar, y a bay 
cu biga, machete y cuchiu. E tata a bisa polis pa evita problema, 
e ta bay drumi otro caminda. 


TA BENDE 



TERENO 



EINGEDOM 



916M 2 na 

Tanki Leendert. 

Prijs 115.000 pa mas 
informacion 
yama 5931082 


notida@awemamta.com 

Tel: 583-1400 
111:913-1444 


ABO a bai e scol aki of bo a traha aki of bo ta un amigo di scol7? 
E ana escolar aki St. Michael School na Brazil ta celebrando su 
aniversario di oro, esta 50 ana di existencia. 

Henter aha maestronan hunto cu e comision di Mayor a organisa 
actividadnan pa e alumnonan den cuadro di e celebracion aki. 
Na principio di e aha escolar aki, e muchanan, entusiasma cu e 
celebracion aki, a traha borchi cu e anuncio di 50 aha di scol cu 
un y tur por aprecia ariba murayanan di scol. 

E culmiriacion di e celebracion aki lo ta dia 27 di juni 2008. Mainta, 
den forma di un misa y celebracion chikito cu e alumnonan di scol 
y invitadonan. 

Anochi lo tin un tremendo fiesta style di “re-union” den Centro 
di Bario Brazil 

For di awor caba e invitacion ta bay na tur ex alumno, ex juffrouw 
of meneer y tambe na e actual amigo y coleganan di scol, habitan- 
tenan di Brazil y vecindario, pa bin join nos den e fiesta aki. 
Forma bo grupo di coleganan di scol, amigonan di e tempo aya y 
amistadnan di awor, busca bo entrada (10 florin) serca nos na scol 
of serca un miembro di comision di Mayor, bisti e sapatonan di mas 
comodo cu bo tin. Pasobra boso sa ken lo anima e fiesta aki??? 
Banda ‘Deseo” cu Frank Rocky “Retour Band” cu Ito Stamper... Y 
si bo tin potret di scol di e tempo aya... .trece scol pa nos. Nos lo 
inclui nan den exposicion di scol cu nos lo tin den Centro di bario 
Brazil e anochi ey. 

Bar y cushina lo ta tremendamente bon surti, a lo ‘re-union’ style... 
Great si nos por topa e anochi di 27 di juni 2008. 

© Puzzles by Pappocom 


Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

EASY # 1 

MEDIUM #2 



Servicio pa Comunidad 

BjTelefon di Emergencia| 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


I Botica na Warda | 

Pabou di Brug: Botica Aloe 
Pariba di Brug: Botica Noord 

Dokter na Warda m 

Pabou di Brug: dr. John Croes 

Pariba di Brug: dr. Raynold Lunchmun 


I Otro ServicionanH 

Setar I nf o 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 

583-2856 
582-2116 

Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 
CUENTA Dl BANCO: C.M.B. #229- 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 

8 a.m. - 5 p.m. 

IMPRENTA: Imprenta Nacional Arubano. 
DIR ECTO R: Victor ITokoi Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Li mite pa mucha 


Muchanan ta sinti mas sigur, y p'esey crece mihor, 
ora nan sa te unda nan por yega, unda nan 
limitenan ta. 

Imagina cu bo ta coriendo den auto riba un brig cu 
ta colga cientos di meter over di un ravijn. Si esaki 
ta bo prome biaha, lo bo ta basta nervioso ora bo 
ta cruzando e brug. E ta un experiencia espantoso. 
Mi conoce un mucha cu tabata asina impresiona cu 
e bistå for di e brug cu e'la bisa: "Wow, papi, si bo 
cai di aki, ta morto sigur". 

Awor, supone cu e brug no tabata tin rand 
(vangrail) cada banda. Unda lo bo a conduci e 
auto? Exactamente, net meimei di caminda. 
Aunque bo no tin planea pa dal e vandrail na 
banda, bo ta sinti mas sigur djies sabiendo cu nan 
t'ey. 

Ta mescos cu mucha. Tin seguridad, ora nan limite 
ta defini. 

Muchanan mester sa exactamente kico ta e 
reglanan y ken t'ey pa aplica nan. Ora limitenan 
claro ta existi na cas, e mucha ta biba den un 
seguridad absoluto. E no ta bin den problema a 
menos cu e mes pidi p'e. Basta e keda denter di e 
'vangrailnan' razonabel y bon defini, lo tin alegria, 
libertad y aceptacion. 

Esaki ta un ingrediente pa lanta mucha sano y e ta 
worde aplica pa mayornan conciente pa miles di 
aha caba. 



Guyabastraat 4, Dakota Tel: 582 4748 



PA TUR FIESTA 


PA MUCHA 

YAMA 

5923523 / 5838769 


Di acuerdo cu SNBA 


Den temporada di horcan tur 
persona mester ta prepara pa 
emergencia. 


TIN un booklet (buki) cu a wordo prepara dor di Oficina pa Maneho 
di Crisis y cual a wordo gesponserd dor di W.E.B . N.V. E ta bon pa 
busca e booklet aki y tuma e consehonan na serio. 

Como SNBA, segun Roland W. Peterson, nan deseo ta pa tur per¬ 
sona na Aruba ta bon prepara, no solamente p’ariba di brug of nos 
miembronan so, pero henter Aruba. 

Un horcan no conoce e fronteranan y tampoco ta distingui entre e 
edificio, cas of negoshinan. 

“Nos mester haci un remarca si, ora e “expertonan” haci nan pro- 
nosticonan, por fabor no menciona ta cuanto horcan lo tin. Manera 
nos sa lesa of tende na radio y television: “14 horcan e temporada 
aki. 7 grandi y 7 chikito etc. “ 

Casi tur aha nan ta hera e clabo. P’e temporada di horcan nos tur 
mester ta prepara, si tin 25 horcan of ningun. Nos mester ta pre¬ 
para p’e “hecho” cu t’e temporada di horcan, y tur persona mester 
ta prepara. 

Ora expertonan purba pronostica e cantidad, aparentamente ta 
duna mas importancia na e hecho cu e pronostico di e experto por 
tin razon, cu e hecho cu bo mester ta bon prepara 

Manan ora e “expertonan” no tabatin razon nan ta culpa: “El Nino 
y La Nina”, awa cayente, of awa frieu” etc. 

Ora abo no a prepara bon..., ta ken abo lo culpa?, Presidente di 
SNBA, Roland W. Peterson a conclui. 


TIPO Dl CAMBIO 

Valido pa 26 juni 2008 


OFICIAL 


Placa Extrarhero 

Bank F^pieren 

Wsseleri Cheque 

ReisChequeen 

Q/erBæMngen 

Benta 

na 

RJdico 

US Dollar 

1.77 

1.78 

180 

CAN Dollar 

1.74 

1.76 

1.78 

Engelse Pond Sterling 

3.45 

3.50 

3.56 

ZAitseræ Frank per CHF. 100 

171.05 

171.77 

172.57 

NecLArt Olden perANG. 100 

98.00 

100.00 biljetten 100.20 
dig/aÆrboeking 100.00 

J apanseysn perj PY. 10.000 

163.49 

164.98 

166.64 

EuroperXEU. 100 

275.31 

277.83 

280.62 



Provision di Devisa 1.3% 
Segun articulo 12 di Afkondigingsblad 
di Aruba 1991nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


1 1 

Horoschoop | 

■A) Aries 21 Mrt-20 Apr 

Bo finanzanan lo lanta y lo bo goza 
di mayor libertad personal. Lo bo por haci 
aigun gasto y regala bo mes algo cu pa hopi 
tempo pasa bo lo kier tin. 

^C^TaiirO 21 Apr-20 Mei 

Un superior tin un influencia 
desagradabel den bo awe, bo mester ta mas 
firme y lague sa loke bo ta opina. 

Geminis 21 Mei-20Jun 

Wtm Wak rond di bo y descubri si tin 
alternativanan na bo patronchi scohi. Lo bo 
wak cu si! 

Cancer 21 jun-20jui 

Bo condicion economico ta mantene 
y panorama a largo plazo ta saludabel y lo 
yudabo na considera posibel cambionan di 
carera cu un optica mas serio. 

Leo 21 Jul - 20 Aug 

HF Ora bo papia cu otronan riba 
bo plannan, sononan, speranzanan y 
inseguridadnan bo ta haciendo algo util na 
fabor di adopta un enfoke corecto den e 
periodo dificil aki di transicion. 

Virgo 21Aug-20Sep 
® Awe ta bo ultimo chens di realiza e 

proyecto cu bo ta stima y cu a forma parti di 
bo sononan pa hopi tempo. 

Libra 21 sep-2ookt 

Un decision importante relaciona 
cu propiedad por tin un gran impacto den 
finanzas. Bo mester bai na fondo pa e 
proyecto realiza. 

Scor pio 21 okt - 20 Nov 

Frustracion of inseguridad den bida 
profesional ta bira evidente. E causanan mas 
profundo di e sentimentonan ey ta refleha 
den bo sononan. 

Sagitario 21 n ov - 20 Dec 

JU Bo a bin ta prepara pa un decision 
importante. No pura y si ainda bo no ta sigur, 
pidi mas informacion. 

Capricornio 21 Dec 20jan 

Planetanan ta duna un push na 
bo carera, nan ta na bo banda y lo yudabo 
actua. 

Aquarius21jan 20Feb 

Bo por haci plannan fascinante di 
biahe si bo uni cu un amigo of colega y ta 
planea un biahe hunto. 

Al PiSCiS 21 Feb- 20 Mar 

Bon dia pa placa di spaar, asuntonan 
di propiedadnan. Sigur e decisionnan cu 
wordo tuma den e areanan ey lo duna nan 
dividendonan mas laat. 

Hong Kong CHINA: Olanan ta dal den e waterfornt na Victoria Harbour mientras un typhoon ta asota Hong Kong. E stock Exchange, 
schoolnan y trasportacion publico a ser suspendi despues cu e tormenta tropical Fengshen a trece biento fuerto y awacero na e 
ciudad. 




Entrega di diploma na Cursistanan papiamento avanza III 



E siman aki sr. Harold Tromp, 
director di Ensenanza pa em- 
pleo, a haci entrega di diploma 
Papiamento Avanza III na e 
cursistanan kendenan a caba e 
curso aki cu exito. El a felicita 
tur y a desea nan exito cu final- 
izacion di e curso. 

E cursistanan aki ta cumpli cu 
un trayectoria di dos ana y mei 


di studio, for di Principiante I te 
Avanza III. 

Aparte di sina nos idioma, e cur¬ 
sistanan ta haya oportunidad pa 
sera conoci cu nos museonan 
Numismatico y di Antiguedad, 
cu emisora Radio Kelkboom, 
nos artista- y artesanonan cu ta 
presenta den Bonbini Festival 


y cu otro hendenan den nos 
comunidad. Asina nan ta drenta 
mas lihe den e proceso di inte- 
gracion. Ademas nan ta scucha 
Papiamento for di boca di otro 
hende y no constantemente 
di nan docente den klas. Den 
e curso Avanza II caba nan ta 
bishita Cunucu Arikok pa sina 
aprecia nos naturaleza y nan ta 


dal un keiro den centro di Playa 
pa admira arquitectura di nos 
edificionan di antes. 

Bunita di e curso aki ta, cu 
hendenan di diferente nacio- 
nalidad ta hunto den e mesun 
grupo pa papia, lesa, skirbi, 
compronde y anochi te hasta 
sona na Papiamento. Pabien na 
tur studiante. 


Nos Mundo Loco 


Robo di velocidad 
halto den dia cla 

Robo riba autopista a yega su top na 
Alemania cu un gang di ladronnan 
atakando trucknan mientras esakinan 
ta ser maneha na velocidadnan halot 
riba e autobahn. 

Nan a ataka riba e autopista A2 
Oost- Zuid conectando Berlin cu e 
frontera cu Hulanda door di maneha 
un Opel Omega pega cu e bumper 
di atras di e trucknan. 

Un otro auto, un Opel Vectra ta blokia 
e linea mei mei pa asina e truck no 
por hala for di su linea y no tira e 
ladronnan riba e asfalt. 

Mientras cu e chauffeur di e truck 
no por mira den su spielnan kiko ta 
pasando, dos homber ta sali for di e 
sun roof di e auto su tras. 

Un di e ladronnan ta habri e porta 
di atras di e truck y drenta paden. 
Mientras e otro ta balansa su mes 
riba e hood di e Opel. 

“Ya paden e ladron ta cuminsa tira 
pa su companero cahanan di laptop, 
plasma TV y otro productonan elec- 
trico,” Manfred Radecke di e cuerpo 
policial di Dortmund a bisa. 

“Easkinan ta ser tira via e sun roof 
den e auto. Ta tuma nervionan fuerte 
pa por completa e acto aki. Si e truck 
ta brake pa cualkier motibo, e auto 
patras no lo tabtin ningun chens di 
scapa.” 

Cico truck a ser horta den e ultimo 
siman, pero polisnan cu tabata pa- 
truya a termina cu e modus operandi 
aki ora cu e ladronnan a ser atrapa 
den e acto. 

Polis ta kere cu e gang di 6 homber 
no ta operando nan so y a urgi com- 
panianan di truck pa hisa nan seguri- 
dad y haci mas dificil pa nan por habri 
e porta patras di e trucknan. 


AWE 

Maintd 

Westin Aruba Resort a inaugura un luga 

nobo pa evento al fresco 



E isla su sitio renombra pa 
evento special y bruid ta Wes¬ 
tin Aruba Resort. Pa acomoda 
e demanda creciente di bruid, 
organizadornan di reunion y 
evento y e mercado local pa 
opcionnan den aire liber pa 
tene evento, Westin Aruba Re¬ 
sort recientemente a devela Sea 
Breeze Terrace. 
Contemporaneo y sofistica pero 
cu un ambiente autenticamente 
Caribense, e luga nobo aki ta 
conta cu murayanan chic di tela 
blanco cu ta move cu biento, 
combina cu chandelier drama- 
tico di hero, y blokinan rustico 
riba e vloer. 

Sea Breeze Terrace ta situa net 
banda di e piscina, aigun meter 
leu di e santo blanco di Palm 


Beach. Su ambiente versatil ta 
permiti clientenan di scohe lin¬ 
en, flornan y otro elementonan 
di decoracion pa asina haci e 
espacio berdaderamente unico 
y autentico pa nan evento. 
Ademas di Sea Breeze Terrace, 
Westin Aruba Resort di berdad 
ta ofrece entretenimento den 
aire liber cu un di dos luga den 
aire liber, Sirocco Lounge - per- 
fecto pa fiestanan di cocktail y 
eventonan mas chikito. Hopi 
cena formal y elegante a yega 
di wordo organiza banda di e 
piscina, mientras cu fiestanan 
cu pia den santo ta teni riba un 
area dedica pa esaki dilanti di e 
hotel na Palm Beach. 

Westin Aruba Resort ta e unico 
propiedad riba nos isla cu dos 



full-size ballroom, Palm Beach 
Ballroom y Grand Palm Beach 
Ballroom, cu 20,000 pia cuadra 
di espacio pa reunion y ban¬ 
kete. Tur dos ballroom a wordo 
renoba e ana aki, ricibiendo 
un makeover moderno cual 
ta consisti di tapijtnan nobo y 
murayanan nobo den colornan 
caluroso di tera, tegelnan suave 
di piedra den e foyer, y obranan 
di arte grandi y contempora¬ 
neo. 

Westin Aruba Resort tin un 
ekipo experiencia di empleado 
cu ta dedica na compronde 
e intricacianan di organiza 
eventonan riba escala chikito 
y grandi, y ta specializa den 
atende tur aspecto pa haci e 
evento di e cliente uno memora- 
bel. Sea ta pa negoshi of placer, 
Westin Aruba Resort ta sigura 
un experiencia inolvidabel cu 
un ambiente refrescante y servi- 
cio personal. Semper inovativo, 
Westin ta ofrece transaccionnan 
simpel y servicionan inventivo 
pa duna un confortabilidad y 
trankilidad di mente cu no tin 
igual - sin importa e tamano di 
e evento of dificultad. Conta 
riba Westin Aruba Resort pa 
eventonan excepcional y impre- 
sionnan cu bo lo keda corda pa 
hopi tempo. 


Existoso Prome Congreso Nacional di Fundacion CVA Aruba 


ALREDEDOR di 200 persona 
tanto laico como profesional 
den mundo medico a bini 
hunto Diasabra ultimo den 
e ballroom di Marriott Hotel 
pa atende e Prome Congreso 
Nacional di Fundacion CVA 
Aruba. Y ainda a keda un lista 
largo di personanan interesa 
kendenan lamentablemente 
no a logra hana cupo den e 
congreso. Diferente orado 
a duna informacion masha 
valioso tocante di e topico 
atake cerebral of manera e 
ta conoci den pueblo como 
stroke. Despues di palabranan 


di bonbini di e presidente di e 
fundacion Ronny Christiaans, 
e miembro di CVA, Valery Wil- 
son, a duna un splicacion bon 
cla di kico ta stroke y con im- 
portante ta pa e pacient hana 
tratamento na tempo. E orado 
principal dr. Gerstenbluth, 
epidemiologo, for di Curacao 
a papia di e investigacionnan 
riba tereno medico haci na 
Antias y na Curacao en partic- 
ular. E la mustra cu apesar di 
e medionan scars nan a logra 
traha un mapa di e diferente 
enfermedatnan cronico, e can- 
tidat di pacientnan cu ta sufri 


di e enfermedatnan aki y e cus- 
tumber di come riba e islanan. 
E la indica cu investigacion ta 
esencial como prome paso si 
kier traha riba mehoracion 
den salubridat. Despues dr. 
Jaime Falconi, neurologo di 
Aruba, a duna un disertacion 
tocante e cultura di come riba 
nos isla. Dr. Falconi a haci e 
pregunta si na Aruba nos por 
papia di un cultura di come 
y si nos a haci comemento 
exagera algo comun, mien¬ 
tras cu nos a custumbra cu 
sobrepeso. Dr. Kyle Bennett, 
revalidatie-arts na hospital y 


miembronan di su equipo, a 
duna un splicacion di e trabou 
di e revalidatie-team desde e 
prome 72 oranan cu e pacient 
di stroke a drenta hospital te 
mas o menos un ana despues. 
Nan a splica tambe tocante 
adaptacionnan cu mester haci 
na cas pa ricibi e pacient ora 
e salihospital. Dr. Osbaldo 
Anaya, internista, a elabora 
riba e forma di alimenta- 
cion pa pacientnan di stroke. 
Mondygienist Mirto Tromp a 
duna un presentacion tocante 
higiena y salud bueal y nan 
relacion cu stroke. Pa finalisa e 


congreso AixaArana, trahado 
social na hospital, a combersa 
cu dos pacient di stroke den re- 
cuperacion, kendenan a duna 
nan testimonio como pacient. 
E congresantenan a bai cas sat- 
isfecho y cu hopi informacion 
pa caba di destila. 
FUNDACION CVA Aruba a 
ricibi masha hopi peticion pa 
ripiti e congreso. Esaki ta den 
evaluacion. Entre tanto Fun¬ 
dacion CVA Aruba ta gradici 
un i tur cu a coopera di un 
forma o otro pa haci su Prome 
Congreso Nacional un exito 
total. Danki! 


































32 I Local 


Diahuebs 26 di Juni 2008 I AWEMainta 


Conoce 6 baluarte di piscamento di Aruba 



DIADOMINGO awor 29 di juli 
2008, Centro di Pesca Hadicu- 
rari y Departamento di Agricul- 
tura y Pesca (LW), pa di 14 bi- 
aha ta organisa un celebracion 
pa celebra e dia di tur piscado. 
Na e ocasion aki, un biaha mas 
lo rindi homenahe y reconoce 
baluartenan di piscamento di 
Aruba. 

E ana aki, srs. Frank Dijkhoff, 
Victor Carolina, Lindo Croes, 
Robertico Rodolfo Henriquez, 
Benny Ras y sra. Juliana Kelly, 
ta esnan selecta pa un comision 
organisador como baluarte 
di piscamento di Aruba. Tur e 
personanan aki ta bon conoci 
den henter comunidad y pis- 
cadonan. 

Frank Dijkhoff 

Sr. Frank Dijkhoff ta un trabuco, 
un di e grandinan, cu pa hopi 
ana ta mara na e becindario 
di Noord, Hadicurari y Palm 
Peach. For di chikito el a pisca 
y el a sina scuchando di e pis¬ 
cado grandinan di su tempo di 
hubentud. Frank a mira hopi 
cambio tuma luga na e area 
unda for di simpel rancho a 
pasa pa mira hotelnan lanta 
rond di nan y unda awe ta na 
Centro di Pesca Hadicurari e ta 
mara su boto. 

Victor Carolina 

Flankea pa su famia sr. Victor 
Carolina ta proyecta confi- 
ansa di un piscado felis. For di 
chikito e a cuminsa pisca cu su 
tata y unda e ta corda ainda 
con tabata bay te Malmok pa 
gara sekat cual nan tabata uza 
como has. 

Den un entrevista documentar- 


io parti di e programa di Centro 
di Pesca Hadicurari, el a conta 
con antes tabata tam lina, pata 
answe y con lama ta ronse. Pa- 
labranan di antano cual mescos 
cu e ofishi di piscamento, e ta 
traspasa pa su yiunan y futuro 
generacionnan. 

Sr. Carolina a mira un cambio 
positivo unda awor e diferente 
distrito y centronan di pesca ta 
coopera mas cu otro. 

Lindo Croes 

Otro palanca di Hadicurari cu 
ta ricibi reconocimento diado- 
mingo awor ta Lindo Croes, 
kende tambe for di hoben edad 
a tuma e amor pa piscamento na 
serio y a practica esaki mas di 
40 ana. Lindo ta custumbra di 
pisca su so. Lindo tin hopi storia 
pa conta di su experiencianan 
cu piscamento riba lama, aigun 
cual a ser captura pa e docu- 
mentario pa dia di piscado pa 
diadomingo awor. Lindo, sinta 
banda di su sra. esposa ta elo- 
gia e rol di su famia pa sostene 
piscamento. 

Robertico Rodolfo Henriquez 
Creciendo canto di lama, pis¬ 
camento tabata den su sanger 
y desde chikito a cuminsa subi 
lama pa pisca. E wega di pisca¬ 
mento manera e ta yame ta un 
tradicion bunita, parti di nos 
cultura. Durante di e decadanan 
cu e ta piscando e tambe a mira 
cuanto cambio a tuma lugar, 
unda awor ta pisca mas leu, cu 
mas aparato. Sr. Henriquez ta 
un lider natural cu ta mira atras 
riba un trayectoria solido y hopi 
elogia den piscamento. 



Benny Ras 

Benny tabata campeon di speer- 
fishing mundial tempo di su 
tempo. Desde infancia semper 
el a pisca y tabata tin varios 
boto. Awe ainda e tin boto mara 
tanto na Hadicurari como na 
Spaans Lagoen. Cualkier chens 
cu e haya e ta tira pa lama. 
Benny tambe a traspasa su 
conocemento y amor pa pisca¬ 
mento pa su yiunan. 

Juliana Kelly 

Sra. Juliana Kelly ta e figura 
central den un famia di piscado 
extenso. Pa reconoce e rol di 
hende muhe den piscamento y 
ilustra mas ainda e rol di famia 
pa piscado, Centro di Pesca 
Hadicurari a scohe pa hom- 
enahea sra. Juliana Kelly. Ta 
na cas di Juliana, su casa Chu 
(q.e.p.d.) rondona patur su yiu¬ 
nan tabata trece e trucknan yen 
di pisca di reda, unda henter 
famia ta habri pisca y haci limpi. 
Ta Juliana ta coordina henter e 
netwerk di mercadeo y distribu- 
cion di pisca pa famia. E calor 
humano, yen di carino y un 
sonrisa riba cara semper, ta haci 
sra. Juliana Kelly un baluarte di 
famia di piscado di Aruba. 

Bin celebra cu piscado diado¬ 
mingo awor 

Diadomingo awor Centro di 
Pesca Hadicurari ta celebra dia 
di piscador canto di lama cu 
actividad pa henter famia. Na 
e beach entre e pier y edificio 
nobo, cu amplio espacio pa 
mucha hunga, lo tin un serie di 
tent pa hende sinta y gosa di un 
di e mas di 6 tentnan ofreciendo 
cuminda crioyo y di lama. Du¬ 


rante dia, ora piscadornan ta 
riba lama compitiendo den 
un torneo di pesca, famianan 
henter lo ta na e centro di 10’or 
di mainta te 6’or di atardi den 
un tremendo Dia di Famia, yen 
di actividad, cuminda y ambi- 
ente. Lo tin un torneo di pesca 
for di pier pa mucha te 12 ana. 
E piscadornan y nan famia, or- 
guyosamente lo ta ofreciendo 
un poco di e sabor di cas, tipico 
di piscado y na prijs di henter 
famia. 

Un y tur ta invita pa gosa di e 
dia aki canto di lama na e cen¬ 
tro, para rindi homenahe na 
e baluartenan y disfruta di un 
ambiente di famia. Pabien na 
tur esnan homenahea. Lo tin 
musica tipico, caha di orgel, y 
un steelband pa pone ambiente 
inigualabel. Entreda, man¬ 
era semper, ta completamente 
gratis. 













































